Tri dana pre roka završena nova bolnica na Karaburmi - Društvo - Dnevni list Danas\nPočetna » Društvo » Tri dana pre roka završena nova bolnica na Karaburmi\nTri dana pre predviđenog roka, završeni su građevinski radovi na rekonstrukciji i izgradnji nove bolnice Vojnomedicinskog centra „Karaburma“, namenjene za lečenje obolelih od virusa Kovid-19, koja je donacija firme „Termomont“ i njenih partnera, navodi u saopštenju Minostarstvo odbrane.\n5Piše: Danas Online 18. aprila 2020. 19.01\nNačelnik Uprave za vojno zdravstvo brigadni general Uglješa Jovičić i direktor i vlasnik firme „Termomont“ Dejan Burčul, obišli su novu bolnicu i uverili se da je za početak rada te nove zdravstvene ustanove ostalo još samo opremanje neophodnim medicinskim mobilijarom, što će uslediti u narednim danima.\n– U ime vojnog zdravstva, zahvaljujem preduzeću „Termomont“, za ovo što je urađeno za vojno zdravstvo, Ministarstvo odbrane i Vojsku Srbije. Ovo je za nas izuzetno značajna bolnica u momentu kada se borimo protiv bolesti Kovid-19 i kada smo za kratko vreme, za 10 dana, za lečenje obolelih od Kovida-19 stavili u funkciju Vojnomedicinski centar „Karaburma“ gde je 80 postelja i leče se najteži pacijenti. Desilo se nešto neverovatno, za 14 dana napravljena je nova bolnica kapaciteta 60 kreveta, tako da je kapacitet VMC „Karaburma“ proširen sada na 140 ležajeva – naglašava general Jovičić, rečeno je u saopštenju.\nOn je podsetio da se pripadnici vojnog zdravstva, zajedno sa svojim kolegama iz civilnog zdravstva, svakodnevno bore za suzbijanje koronavirusa i u bolnicma na Beogradskom sajmu, Novosadskom sajmu, u hali „Čair“ i istako da će, kada se pandemija završi nova bolnica na Karaburmi ostati da služi za lečenje i vojnih i civilnih osiguranika i doprineti unapređenju lečenja pacijenata.\nPrema rečima vlasnika i direktora firme “Termomont” Dejana Burčula, realan rok za izgradnju jednog objekta poput nove bolnice VMC „Karaburma“ je 90 dana.\n– Krenuli smo sa procenom da nam je potrebno 18 dana, ali smo uspeli da izguramo za 14 i po dana. To je isuviše malo dana, ali smo tehnološki i tehnički uspeli da objekat napravimo u kvalitetu koji potpuno zadovoljava sve uslove koje su traženi od nas – objašnjava Burčul i ističe da je za vanredno kratak rok zaslužna velika motivisanost ljudi angažovanih na izgradnji nove bolnice.\nKako ističu iz MOD-a, vrednost investicije koju su firma „Termomont“ i partneri uložili u renoviranja 1.000 kvadratnih metara starog objekta, njegovu nadogradnju do 1.300 kvadratnih metara, koliko iznosi sadašnja površina nove bolnice, kao i izgradnju pristupnog puta, iznosi više od 37 miliona dinara. Vlasnik „Termomonta“ ističe da se nije vodilo računa koliko će novca biti potrošeno već da se bolnica izgradi što pre, kako bi se pomoglo onima kojima je pomoć neophodna.\n– Više od 10 firmi bilo je uključeno i svi su paralelno radili i trudili se da pomognu jedni drugima. Radilo se u dve smene. Pre podne je radilo oko 120 do 140 radnika, a noću od 40 do 60 ljudi. Tehnološki smo podelili rad tako da jedni drugima otvaraju faze, nisu se preklapali i stvarno su svi dali svoj maksimum – rekao je Burčul.\nVeć tokom sledeće nedelje, u novu bolnicu VMC „Karaburma“ počeće prijem pacijenata na lačenje od virusa Kovid-19.\nKovid 19, Kovid bolnica, Ministarstvo odbrane Srbije\n18. aprila 2020. u 19.16\nSto mi ovo „Tri dana pre roka“ zvuci poznato…\n18. aprila 2020. u 20.30\nJe li neko video inženjera Mrkonjića?\n18. aprila 2020. u 21.29\nAma Fićo biće i pacijenata (zato i žure)… evo kod moje rođake u Mirijevu/Karaburma (kuća je prema tzv Orlovom naselju) trese muzika celo poslepodne evo i sada, znači u prečniku od bar 2 kilometra narod koji tu živi izložen je „buci“… kafančina, vašar, svadba šta li je već…. neki povratnik iz inostranstva….(?) To se događa i kad nije vanredno stanje, tu policija ne zalazi (kao u Brazilu što policija ne zalazi u favele ( ili im je plaćeno da tu ne zalaze)….\nVmc sa infrastrukturom postoji već 30+godina tako da rekonstrukcija je uradjena i to je ok ali nije izgradjena nova bolnica, još malo i počećemo kineski da pričamo kao veliki vodja


Poljak ukrao i prodao železnički most\nBeta 19. septembra 2015. 16:00\nU Šleziji na jugo-zapadu Poljske jedan 40-godišnji Poljak uspeo je da ukrade i proda u staro gvoždje ceo jedan železnički nadvožnjak težak 40 tona a verovatno bi demontirao i sledeći da ga nije radnik kome nije isplatio honorar prijavio policiji.\nLopov je promislio sve savršeno – predstavio se u opštini kao predstavnik preduzeća koje demontira mostove, podneo falsifikovane ugovore i navodno odobrenje železnica i tako dobio od opštine Mšano dozvolu da ukloni stari nadvožnjak koji više nije u saobraćaju.\nZa demontiranje mosta Poljak je angažovao legalno druga preduzeća i metalna konstrukcija nadvožnjaka za dva dana nestala je, pretopljena i prodata u staro gvoždje za 10.000 evra.\nSavršenu krađu pokvario mu je sitni detalj, jedan od radnika prijavio ga je policiji i odmah je uhapšen, kako se pokazalo u pravom trenutku, zato što je već krenuo u kradju sledećeg mosta.\n„Čekamo tumačenje železnica da li da se to okvalifikuje kao kradja ili uništavanje imovine. Pokazalo se da je uhapšeni kažnjavan već 17 puta“, kazao je poljskim medijima tužilac Vojćeh Želinjski.


Obeležava se 17 godina od terorističkih napada na SAD - Sputnjik Srbija\n18:31 23 Jul 2019\nObeležava se 17 godina od terorističkih napada na SAD\n09:12 11.09.2018 Preuzmite kraći link\nSjedinjene Američke Države obeležavaju danas 17 godina od terorističkih napada, u kojima je poginulo 3.000 ljudi.\nReč je o najsmrtonosnijem terorističkom napadu na američkom tlu, kada su dva oteta aviona udarila u Svetski trgovinski centar na Mehnetnu, treći je udario u Petnagon, a četvrti se srušio u ruralnom delu Pensilvanije.\nOčekuje se da će se više hiljada ljudi, među kojima i članovi porodica žrtava, preživeli i spasilački radnici, okupiti na godišnjoj ceremoniji na mestu gde su se nalazile kule „bliznakinje“ Svetskog trgovinskog centra u Njujorku. Američki predsednik Donald Tramp i potpredsednik Majk Pens će obići druga mesta u koje su udarili oteti avioni tog 11. septembra 2001. godine.\nAmerički predsednik i prva dama Melanija Tramp planiraju da se pridruže odavanju pošte na novootvorenom spomeniku na polju u blizini mesta Šenksvil u Pensilvaniji, dok će Pens prisustvovati ceremoniji u Pentagonu, prenosi „Vašington post“.\nTramp je optužio bivšeg američkog predsednika Džordža Buša Mlađeg, koji je bio na čelu SAD u vreme napada, da nije uspeo da sačuva bezbednost Amerikanaca, podseća AP.\nOtmičari su upali u kabine aviona i, služeći se noževima za hartiju kao oružjem, preuzeli kontrolu nad letelicama.\nPrvi avion „Amerikan erlajnsa“ udario je u 8.46 časova u severnu kulu STC, a ubrzo zatim je i drugi avion kompanije „Junajted“ udario u južnu kulu. Treći avion je udario središte Pentagona u Vašingtonu, dok se četvrti srušio tokom borbe putnika sa teroristima.\n11. septembar 2001, godišnjica, Svet


Šta je NIS Energy program? Jednogodišnji, plaćeni program za tridesetoro polaznika koji pored praktičnog rada sa mentorom, uključuje i različite obuke i treninge, kao i rad na projektu.\nUkoliko si diplomac ili master student, a imaš manje od godinu dana radnog iskustva, odlično poznaješ MS office paket i govoriš engleski jezik, možeš da se prijaviš svakog novembra. Pri samoj prijavi čekaju te i 3 zanimljiva pitanja, a tvoj zadatak je da odgovori budu što kreativniji 🙂\nPotrudili smo se da kreiramo proces koji će biti zanimljiv i koristan svim kandidatima. Nakon vaše prijave, kolege regruteri prolaze kroz biografije svih kandidata (znamo da postoji mit da se CV gleda 8 sekundi, ali mi ipak posvećujemo više pažnje 🙂 ). Svi koji prođu ovaj korak, biće pozvani da urade testove ličnosti i sposobnosti. Nakon testova slede HR intervjui (obećavamo da ćemo vam unapred poslati savete da se pripremite za intervju), a oni najuspešniji nakon HR intervjua idu na finalni intervju sa budućim menadžerom. Posle svakog koraka očekuj povratnu informaciju, mailom ili telefonom, u zavisnosti od kruga selekcije.\nPored praktične obuke kroz koju prolaziš sa svojim mentorom, osmislili smo i veoma zanimljivu agendu dodatnih obuka i predavanja. Sam program krećemo posetama različitim sektorima unutar kompanije, kako bismo bili sigurni da su svi polaznici upoznati sa poslovanjem NIS-a. Posete podrazumevaju obilaske naftnih bušotina, rafinerije u Pančevu, naših benzinskih stanica, a naše kolege biće tu da dodatno pojasne poslovanje kroz zanimljiva predavanja.\nPored toga, program uključuje i teorijska predavanja o svetskim trendovima o naftnoj industriji od strane profesora sa fakulteta sa kojima sarađujemo. Tu su, naravno, i soft skills treninzi, kao i radionice i predavanja o kompanijskoj kulturi i vrednostima.\nNakon 6 meseci programa, zajedno sa svojim mentorom i HR biznis partnerom prolaziš kroz evaluaciju i zajedno kreirate dalji plan razvoja. U toku narednih 6 meseci dobijaš i zadatak – individualni projekat iz oblasti rada tvog tima, a finalno rešenje predstavljaš menadžmentu svog sektora na samom kraju programa. Naravno – jedna od obuka koju je pripremio naš tim za razvoj i trening biće na temu prezentacionih veština, kako bismo vas pripremili za samu prezentaciju 🙂\nOvo zavisi od tri stvari:\nukoliko ti se svidi rad u našem timu i želiš da nastaviš svoju karijeru sa nama,\nukoliko se dobro pokažeš u toku godinu dana trajanja programa i\nukoliko postoje kompanijske potrebe u tom momentu – posao je tvoj 🙂\nIskustva naših polaznika prve sezone NIS Energy:\nMoj mentor #NIS Energy blog 3\nU slučaju bilo kakvih nedoumica ili pitanja u vezi sa procesom selekcije ili samim programom NIS ENERGY, piši nam na hr.selekcija@nis.rs sa naznakom u subject-u maila „NIS ENERGY – pitanja“, a naš tim je tu sa svim odgovorima 🙂


Radio 021\t20.11.2017 16:48\nPrema tim podacima, skoro 20 odsto dece nije primilo sve vakcine, blizu 30 odsto dece mlađe od pet godina nema adekvatnu ishranu, a 50 odsto dece uzrasta od tri do pet godina ne ide u vrtić. Samo devet odsto najsiromašnije dece i šest odsto dece iz romskih naselja pohađa vrtiće.\nNavedeno je da skoro 80 odsto dece koja žive u ustanovama su deca sa smetnjama u razvoju, a da je više od 40 odsto dece izloženo nasilnim metodama disciplinovanja kod kuće koje negativno utiču na njihov razvoj.\nUNICEF podseća da će danas na Svetski dan deteta, deca širom sveta pa tako i u Srbiji ukazati na najveće probleme sa kojima se suočavaju. Tim povodom danas će u Skupštini Srbije biti predstavljeni rezultati istraživanja, u kojem su deca, posebno ranjiva deca, iskazala svoje mišljenje o tome kako vide problem nasilja i dala predloge kako ono može da se spreči.\nЖика Шареница плагирао колумне у дневним новинамаZakon o agencijskom zapošljavanju: Nesiguran status 100.000 radnikaKupite voznu kartu mobilnim i kod nasApeluju na vlast: GSP-u fali 600 radnika, počnite da rešavateZa 10 godina u porodičnom nasilju u Srbiji stradalo 350 ŽENAKladionicu vole i deca od deset godinaBesplatni pregledi bez knjižiceProsvetari traže povećanje plata, štrajk u utorakIma li razloga za GMO histeriju u Srbiji?Deficit vozača, svi beže u inostranstvo'Peške' po roditeljski dodatak: I pored aplikacije 'Bebo, dobro došla', mnogi moraju lično da predaju dokumentaBudžet za porodilje ostaje isti, najavljen protestVakcina, pa veći roditeljski dodatakSvetski dan borbe protiv side, besplatno testiranje u više gradovaKarađorđevići spremni da idu u Strazbur zbog Belog dvoraKarađorđevićima umesto Belog dvora naknada do 500.000 evraŠtrajk upozorenja: Sutra bez prvog časa u školama'Halo' za pacijenteZašto poskupljuje taksa za javne serviseNovi štrajk prosvetara: Štrajk upozorenja u četvrtak


Raspisana poternica za mladićem koji je obljubio devojčicu (13), sumnja se da je pobegao iz zemlje - JuGmedia\nViši sud u Nišu raspisao je 19. novembra poternicu za Nišlijom Martinom O. (27) protiv koga je podignuta optužnica zbog krivičnog dela obljube sa detetom.\nPrema nezvaničnim saznanjima, on je pobegao u inostranstvo, a ustanovljeno je da je otputovao sa niškog aerodroma Konstantin Veliki. Otkriveno je da Martin O. nije više u Nišu jer se nije pojavljivao na glavnom pretresu, pišu Niške vesti.\nOkrivljeni je uhapšen jula prošle godine jer je četiri meseca imao seksualne odnose sa trinaestogodišnjakinjom koja je u njegovoj porodici bila na hraniteljstvu. Neprikladnu ljubavnu vezu razotkrio je šesnaestogodišnji brat devojčice koji je zbrinut u istoj porodici što je dovelo do Martinovog hapšenja.\nOn je pred organima gonjenja sve priznao ali je isticao da je sa detetom u ljubavnoj vezi te da planiraju zajednički život.


ŽOK "Smeč" nastavlja pobjedonosni niz u Superligi FBiH - Kameleon M&M\nŽOK “Smeč” nastavlja pobjedonosni niz u Superligi FBiH\nEkipa iz Žepča do ovog kola nije znala za poraz, ali su lukavačke odbojkašice u ovom susretu potvrdile dominaciju u ovogodišnjoj sezoni.\nOd početka susreta ekipa iz Lukavca je pokazala nadmoć, ne dajući gošćama ni jednog trenutka priliku da se rezultatski približe. Borbenost gostujuće ekipe je bila nedovoljna za puno kvalitetniju ekipu iz Lukavca.\nU drugom i trećem setu trener domaće ekipe je dao priliku mlađim igračicama, koje su pruženu šansu iskoristile na pravi način, za novu pobjedu.\nOvom pobjedom ekipa ŽOK “Smeč” se učvrstila na prvom mjestu Superlige FBiH, grupa sjever sa 15 bodova, sa samo jednim izgubljenim setom u prvih pet kola prvenstva.\nU narednom kolu ekipa ŽOK “Smeč” gostuje u Kalesiji, dok mlada ekipa iz Žepča gostuje u Maglaju.\nOdbojkaši Slobode startali pobjedom protiv Galeba


Vreme - Lični stav: »Savez« ili »zajednica« srpskih opština?\nSporazum "Opšta načela/osnovni elementi o Savezu/Zajednici većinski srpskih opština na Kosovu", zaključen 25. avgusta 2015. u Briselu, stavio je u prvi plan pitanje pravne prirode Saveza, odnosno Zajednice. Dok se u srpskoj javnosti insistira na terminu "Zajednica", u kosovskoj se upotrebljava izraz "Savez", a sâm sporazum ih razdvaja kosom crtom što navodi na zaključak da je reč o sinonimima. Ipak, da nisu u pitanju termini sa istim značenjem, i da se iza njih krije različito, pa i oprečno poimanje tek dogovorene pravne tvorevine, vidi se i po sporenju srpskih i kosovskih predstavnika o tome da li ona ima izvršna ovlašćenja i da li se njome jača ili slabi suverenitet Kosova. Otuda je neophodno ispitati odnos Načela i Ustava Republike Srbije, i pravnu prirodu oblika povezivanja većinski srpskih opština koji se njima predviđa.\nNačela, baš kao i "Prvi sporazum o principima koji regulišu normalizaciju odnosa" na koji se ona pozivaju kao svoj izvorni dokument (čl. 2 Načela), u suprotnosti su sa Ustavom Republike Srbije. Oba sporazuma su po formi međunarodni ugovori koje je Republika Srbija zaključila sa "Republikom Kosovo", koja u Srbiji ima status autonomne pokrajine pod imenom "Kosovo i Metohija" (čl. 182, st. 2 Ustava). Takva pravna priroda Načela proizlazi iz činjenice da su ih dogovorili i potpisali Aleksandar Vučić, predsednik Vlade Republike Srbije, i Isa Mustafa, predsednik Vlade samozvane Republike Kosovo, uz posredovanje predstavnika Evropske unije, kao i iz činjenice da ona upućuju na pravo i zakone Kosova i organe Kosova (Vlada, Ustavni sud) koji su strani pravnom poretku Republike Srbije.\nTako, sasvim je jasno da "centralne vlasti" koje Načela pominju (čl. 8-13) nisu vlasti Republike Srbije, već Republike Kosovo. S druge strane, Ustav Srbije navodi "da je Pokrajina Kosovo i Metohija sastavni deo teritorije Srbije" (Preambula) i da će se "suštinska autonomija" Kosova i Metohije urediti "posebnim zakonom koji se donosi po postupku predviđenom za promenu Ustava" (čl. 182, st. 2), što sve isključuje mogućnost tretiranja Kosova kao subjekta ravnog Srbiji i njegovog unutrašnjeg uređivanja aktima međunarodnog prava.\nPrema tome, Prvim sporazumom i Načelima Srbija prećutno i uslovno priznaje Kosovo kao nezavisnu državu. Priznanje je prećutno jer Srbija stupa u međunarodnougovorni odnos sa Kosovom kao sebi jednakim, mada ga nijednim aktom nije izričito priznala za državu, dok je uslovno zbog toga što se ovim međunarodnim ugovorom utiče na unutrašnje ustrojstvo Kosova, pa se samim time narušava njegova nezavisnost, odnosno suprematija njegovog ustava.\nTime dolazimo i do dileme o pravnoj prirodi dogovorenog oblika povezivanja većinski srpskih opština. Da li je on bliži savezu opština, u smislu člana 10 Evropske povelje o lokalnoj samoupravi ("lokalne vlasti imaju pravo da u vršenju svojih dužnosti sarađuju i da se u skladu sa zakonom udružuju sa drugim lokalnim vlastima u cilju obavljanja poslova od zajedničkog interesa"), ili kakvoj autonomnoj zajednici, tj. teritorijalnoj autonomiji zasnovanoj na etničkom načelu? Odgovor na ovo pitanje daju nam odredbe Načela koje se odnose na "Ciljeve" (čl. 4-5), "Organizacionu strukturu" (čl. 6-7), "Odnose sa centralnim vlastima" (čl. 8-13), "Pravnu sposobnost" (čl. 14-15) i "Budžet i podršku" (čl. 16-17) Saveza/Zajednice. Krenimo redom.\nNajpre, neobično je što se Savezu/Zajednici određuju samo ciljevi, a ne poveravaju i nadležnosti, budući da su to dve različite nomotehničke kategorije, mada je nesporno da se među navedenim ciljevima nalaze i nadležnosti. Sa stanovišta očuvanja srpske zajednice na Kosovu, izdvajaju se usvajanje mera za unapređenje uslova života povratnika sa Kosova na lokalnom nivou i pun nadzor nad oblastima: lokalnog ekonomskog razvoja, obrazovanja, razvoja primarnog i sekundarnog lokalnog zdravstva i socijalne zaštite, urbanizma i ruralnog planiranja. Koliko god da su značajna, ova ovlašćenja mahom su uslovna, jer nadzor nad pomenutim oblastima i kontrolno-normativne mogućnosti koje on pruža zavise prevashodno od toga kako su uređene nadležnosti opština u Zakonu o lokalnoj samoupravi Kosova, na šta Savez/Zajednica ne može formalno da utiče.\nOrgani vlasti Saveza/Zajednice su Skupština, kao delegatsko telo, u koje ulaze predstavnici opština-članica Saveza/Zajednice, i sedmočlani Odbor, koji bira Skupština. Predsednik, kome takođe Skupština daje mandat, predstavlja Savez/Zajednicu "pred centralnim vlastima Kosova i izvan Kosova", u čemu mu pomaže potpredsednik; Savet, shodno svom nazivu, ima savetodavnu ulogu; a uprava pomaže predsedniku i Odboru u obavljanju njihovih nadležnosti. U odnosima sa centralnim vlastima, Savezu/Zajednici se priznaje pravo da zastupa interese zajednice Srba na Kosovu, između ostalog i predlaganjem izmene i dopune kosovskih propisa, i pokretanjem odgovarajućih postupaka pred sudovima, uključujući i Ustavni sud, kao i imenovanjem predstavnika u odgovarajuća kosovska tela, podrazumevajući tu i Konsultativno veće zajednica (vid. čl. 60 Ustava Kosova).\nPolazeći od uporednoteorijskih shvatanja o različitim oblicima teritorijalno-političkog organizovanja dolazimo do zaključka da se opisano povezivanje srpskih opština ne može smatrati ni drugim stepenom lokalne samouprave, a kamoli kakvim vidom teritorijalne autonomije. U pitanju je udruženje lokalnih samouprava, dakle "Savez" opština, unapređen određenim elementima drugostepene lokalne samouprave. Na takvu ocenu upućuju nadležnosti Saveza koje su ne samo skromne, već i uslovne – najznačajnija pitanja za opstanak srpske zajednice na Kosovu, poput lokalnog ekonomskog razvoja, obrazovanja, zdravstva i socijalne zaštite, urbanizma i ruralnog planiranja, u pogledu kojih Savez inače ima isključivo nadzornu ulogu, sadržinski su omeđene kosovskim propisima o lokalnoj samoupravi. Tako, Savez nema pravo da ubire poreze, nameće takse i druge dažbine, čime se jemči finansijska autonomija jedne zajednice. Savez je istina dobio mogućnost da prima pomoć od Srbije, ali to ne menja njegovu pravnu prirodu, već upravo potvrđuje tezu da su njegovi izvorni prihodi krajnje ograničeni, te da on nije autonomna jedinica.\nDo sličnih zaključaka se dolazi i kada se sagleda organizaciona struktura Saveza, uključujući i odredbu o primeni Zakona o javnoj službi na zaposlene u njegovoj upravi. U odsustvu odgovarajućih nadležnosti i autonomnih izvora finansiranja, ta struktura nije ništa drugo doli kula od karata. Na prvi pogled ona može delovati impresivno, podsećati na državu u državi, ali njeno pomnije promatranje potvrđuje svu varljivost tog utiska. Naime, pored toga što organi Saveza nemaju suštinska ovlašćenja, oni nemaju ni izvornu demokratsku legitimnost, pa je time i njihov predstavnički karakter, pogotovo pred kosovskim organima, relativizovan. Štaviše, za određena rešenja koja se tiču odlučivanja organa Saveza i odnosa između Saveza i njegovih članica slobodno se može reći da su nepromišljena. Tako, opštine imaju pravo da se suprotstave (zbog loše jezičke formulacije čl. 6, tač. 1 Načela nije jasno da li je reč o pravu apsolutnog ili suspenzivnog veta, ili pak o pravu nulifikacije) ne samo izmenama Statuta Saveza, već i drugim aktima Skupštine, čime se narušava kako autonomnost Saveza tako i odgovarajuća hijerarhija njegovih akata. Naime, ako se jednoglasnost među opštinama traži za izmene i dopune Statuta, kao najvišeg akta Saveza, isti stepen saglasnosti ne može se očekivati i u pogledu akata niže pravne snage. S druge strane, odluka o raspuštanju Saveza može se doneti i kvalifikovanom, dvotrećinskom većinom glasova članova Skupštine. Proizlazi da je lakše samoraspustiti Savez, nego doneti jedinstvenu odluku o tekućim pitanjima. Konačno, ono što razlikuje Savez od klasičnog udruženja opština i približava ga drugostepenoj lokalnoj samoupravi jeste njegovo pravo da pokreće odgovarajuće postupke pred Skupštinom, Ustavnim sudom i drugim organima Kosova. Međutim, ta ovlašćenja su ograničenog dometa, i kao takva ne mogu da promene opštu ocenu o pravnoj prirodi Saveza.\nIskustvo protekle gotovo dve decenije nas opominje da je za srpsku zajednicu na Kosovu sledeći dan gori od prethodnog. Odbijajući da se suoče sa realnošću svoga doba, Srbi na Kosovu, ali i u Srbiji, sa svakim novim danom bili su na gubitku. Politika rukovođena stavom "ako ne može biti naše, onda mora ostati oteto" takođe snosi deo odgovornosti za ljudska, duhovna i materijalna stradanja Srba na Kosovu. Međutim, propusti te pređašnje, ideologizovane politike ne mogu da opravdaju nezaustavljivi pragmatizam aktuelne vlasti koja zarad mrtvorođenih rešenja ide sve dalje u priznanju nezavisnosti Kosova. U tome je osnovni problem "briselskih načela".\nAutor je vanredni profesor ustavnog prava na Pravnom fakultetu u Beogradu


Stav Nemačke o „Severnom toku 2“ nepromenjen: To je komercijalni projekat - Sputnjik Srbija\n03:04 26 Jun 2019\n12:37 26.10.2018 Preuzmite kraći link\nStav Nemačke kada je reč o izgradnji gasovoda „Severni tok 2“ ostaje nepromenjen, reč je o komercijalnom projektu. Međutim, tranzit gasa kroz Ukrajinu mora da bude očuvan, izjavila je zamenica portparola nemačke Vlade Ulrike Demer.\n„Kada je reč o novom gasovodu, ja nemam ništa novo da kažem, stav ostaje nepromenjen, reč je o komercijalnom projektu“, rekla je ona.\nIstovremeno, naglasila je, Nemačka je zainteresovana baš kao i sve druge zemlje EU da Ukrajina ostane tranzitna zemlja kada je reč o dopremanju ruskog gasa u Evropu.\nPodsetimo, protiv izgradnje ovog gasovoda zalažu se, u najvećoj meri, Ukrajina i SAD, ali i Letonija, Litvanija i Poljska.


Crna Gora:Ustavne promjene nijesu uslov za otvaranje poglavlja 23 i 24\nDržavni sekretar za evropske integracije i Glavni pregovarač Crne Gore za pristupanje Evropskoj uniji Aleksandar Andrija Pejović rekao je da ustavne promjene u oblasti pravosuđa nijesu uslov za otvaranje poglavlja 23 i 24. Pejović smatra da su ustavne promjene važne prije svega za očuvanje međunarodnog kredibiliteta Crne Gore.\n"Uslov za otvaranje 23. i 24. poglavlja je izrada dva akciona plana: za pravosuđe i temeljna prava i drugog - za pravdu slobodu i bezbjednost" rekao je Pejović.\nAkcioni planovi bi, po programu rada Vlade, trebalo da budu izrađeni do kraja II kvartala 2013, nakon čega slijedi njihovo razmatranje. Ako Evropska komisija i zemlje članice ocijene da se radi o kvalitetnim planovima, vjerujem da bismo poglavlja mogli otvoriti u drugoj polovini godine, ocijenio je Pejović za Portal Analitika.\nGovoreći o rezultatima u borbi protiv organizovanog kriminala i korupcije, Pejović je kazao da su u toj oblasti postignuti mjerljivi rezultati.\n"Otvorili smo 107 slučajeva u finansijskim istragama i privremeno oduzeli imovinu u iznosu od 43 miliona eura i unaprijedili zakonodavni okvir za upravljanje ovom imovinom. Započet je niz suđenja u vezi s tzv. visokim slučajevima korupcije, pokrenute su mnoge istrage i cijeli sistem je počeo djelovati jedinstveno"\n"Sve ovo govori da sistem zaista funkcioniše i daje rezultate koje svi naši evropski partneri ocjenjuju pozitivno i zbog toga i imamo ovako brz napredak prema članstvu", navodi Pejović.


VESIĆ: I druge zemlje stimulišu ljude da se vakcinišu – Portal za sve nacije i sve generacije\nHome / Uncategorized / VESIĆ: I druge zemlje stimulišu ljude da se vakcinišu\nadmin 14 minuta ago\tUncategorized Leave a comment 16 Views\nZastoj u vakcinaciji se nije dešavao samo u Srbiji. Sličnu situaciju imate, na primer, u Americi gde je pre neki dan doneta odluka da revakcinisani ne moraju da nose maske upravo zato da bi stimulisali ljude da se vakcinišu, rekao je Vesić.\nDaju se vaučeri i u Njujorku u tržnim centrima, u Londonu, Moskvi. Svaka zemlja se trudi da pospeši proces vakcinacije. Mi jesmo jedna od uspešnijih zemalja zato što, uz Ameriku, Britaniju, Izrael, imamo najviše vakcinisanih jer imamo dovoljno vakcina zahvaljujući predsedniku Srbije Aleksandru Vučiću, rekao je Vesić.\nPodsetio je da je otvoren punkt u tržnom centru Ušće i najavio da će biti otvorena još tri punkta u tržnim centrima – u tržnom centru u Ulici Vojislava Ilića koji će pokrivati deo Vračara, Zvezdare i Voždovca, šoping-molu Galerija u Beogradu na vodi i tržnom centru u Rajićevoj ulici.\nProšle nedelje u ovo vreme autobus je bio na Adi Ciganliji, zatim u tržnom centru u Rakovici i u drugim opštinama. Promena strategije da se ljudi vakcinišu tamo gde žive, rade i tamo gde dolaze daje rezultate, naravno uz sve mere koje država propisuje, rekao je Vesić.\nMislim da smo na korak od otvaranja i povratka normalnom životu, ocenio je Vesić.\nOd njih možemo da naučimo da ne podležemo glasinama jer su oni vakcinislai građane ‘AstraZenekom’ koju kod nas skoro niko neće da primi, jer slušaju kampanje drugih. Velika Britanija je imala odličnu kampanju i bili su svuda i na svakom mestu kako bi se ljudi vakcinisali. Takođe nisu puštali antivakserske glasove da dođu do izražaja, rekao je Vesić.\nIstakao je da je ponosan i srećan što Srbija spada u red tih zemalja koje su po stepenu vakcinacije uspešne i dodao da u Velikoj Britaniji imaju samo jednu vakcinu, AstraZeneku, dok su u Srbiji, zahvaljujući predsedniku Vučiću, postoje četiri vakcine koje građani mogu da biraju.\nPrevious ROK ZA UPLATU POREZA NA IMOVINU ISTIČE U PONEDELJAK: Ko ne uplati na vreme država će papreno naplatiti svaki dan kašnjenja\nCilj je da do 2025. prosečna plata bude 900 evra, a penzije 430-440 evra BEOGRAD ...\nBerlin poručio Vašingtonu da ne prihvata njegove nove sankcije protiv Rusije


Dević: Najodgovornije bi bilo da Forto podnese ostavku – Klik Jajce\n“Premijer se nije pojavio na sjednici koju smo održali. Osporavali su tu sjednicu uz obrazloženje da je sazvana nezakonito, a sada pokreću pitanje vitalnog nacionalnog interesa na tu sjednicu”, dodao je Dević.\n“Očigledno je njemu izbor predsjedavajućeg Skupštine bio važniji od svih dokumenata, s jedinim ciljem da ta vlast potraje što duže te da se napravi stanje konfuzije i beznađa, a da se neko drugi okrivi za takvo stanje”, dodao je Dević.\n“Premijer Forto se trebao izdići iz svih dešavanja u Skupštini i prihvatiti činjenicu da postoji nova parlamentarna većina koja donosi odluke”, kazao je.\n“Odluka koju su donijeli je nezakonita, nije u skladu sa Ustavom, ali mi ćemo to dokazati”, najavio je šef Kluba SDA u Skupštini KS.\nObjava Dević: Najodgovornije bi bilo da Forto podnese ostavku pojavila se prvi puta na Jajce Online.\nRelated Topics:biloDevićfeaturedFortoJajce OnlineNajodgovornijeostavkupodnese\nOtišao u Njemačku i poručio: ‘Ovdje ti ne treba rođak, poznanik ili st…


Nastavnici iz Srbije drugi na Microsoft Evropskom forumu inovativnih nastavnika Nastavnici iz Srbije drugi na Microsoft Evropskom forumu inovativnih nastavnika – Personal magazin\nNastavnici iz Srbije drugi na Microsoft Evropskom forumu inovativnih nastavnika\nDRUGO MESTO NA EVROPSKOM FORUMU INOVATIVNIH NASTAVNIKA Rad srpskih nastavnika „Kroz vasionu i vekove“ osvojio je drugo mesto na Majkrosoftovom Evropskom Forumu inovativnih nastavnika u Berlinu čime su naši nastavnici…\nDRUGO MESTO NA EVROPSKOM FORUMU INOVATIVNIH NASTAVNIKA\nRad srpskih nastavnika „Kroz vasionu i vekove“ osvojio je drugo mesto na Majkrosoftovom Evropskom Forumu inovativnih nastavnika u Berlinu čime su naši nastavnici nastavili uspehe svojih prethodnika. U konkurenciji 250 nastavnika iz 41 zemlje iz Evrope i biviših republike Sovjetskog saveza, rad je dobio nagradu u kategoriji „saradnja“ jer je ostvarena kreativna saradnja između učenika i nastavnika.\nInovativni rad naših nastavnika je inspirisan delom Milutina Milankovića, jednog od naših najvećih naučnika, i nastao je saradnjom tri nastavnika iz tri različite škole u Bačkoj Palanci: Jugoslave Lulić, Stevana Jurića i Miljane Popadić.\n„Ponosna sam da je i naš rad osvojio ove godine jednu od nagrada, jer su u poslednje 3 godine na ovom takmičenju samo Srbija i Velika Britanija svake godine osvajale nagrade, pa mi je drago da mi nismo prekinuli ovu tradiciju. Osim nagrade, vrlo me raduje što sam videla i radove kolega iz drugih zemalja koji predstavljaju inovacije koje su jako kvalitetne i inspirativne, i neke od njih ću svakako primeniti u sopstvenom radu“ kaže Jugoslava Lulić.\nCilj rada je bio da motiviše učenike da kroz aktivno i timsko učenje otkrivaju vezu između nauke, umetnosti i vere i da promoviše čitanje papirnih knjiga i medijisku i digitalnu pismenost učenika. Učenici su nakon čitanja dela intevjuisali sugrađane o poznavanju Milankovićevog dela, pravili školsku predstavu, istraživali svemir virtualnim teleskopima i pravili virtualni prikaz muzeja Milutina Milankovića. Majkrosoft i Zavod za unapređivanje obrazovanja i vaspitanja već petu godinu zaredom organizuju Kreativnu školu.\n„Nadam se da će ova nagrada motivisati mnoge nastavnike u Srbiji da uzmu učešće u projektu „Kreativna škola“ i da na još jedan način doprinesu razvoju srpskog obrazovanja, te da i sami dobiju priliku da sa svojim inovativnim idejama i radovima predstavljaju Srbiju na budućim takmičenjima “ izjavio je Miloš Trkulja, direktor sektora za saradnju sa javnim sektorom Majkrosoftove kancelarije u Srbiji.\nIdeja kompanije Majkrosoft, koja u saradnji sa obrazovnim institucijama, u okviru programa „Partner u učenju“ organizuje ovo takmičenje u Srbiji, Evropi i u svetu, jeste da stimuliše kreativni razvoj i pristup u obrazovanju.\nNastavnici iz Srbije drugi na Microsoft Evropskom forumu inovativnih nastavnika was last modified: March 30th, 2010 by Redakcija\nEvropski foruminovacijeKroz vasionu i vekoveMajkrosoftMicrosoftnastavnici\nXerox upravlja štampanjem u kompaniji Fiat\nTelekom nagradio mlade talente


BROJ POKRENUTIH SUDSKIH POSTUPAKA ZANEMARIV: Kome i za šta služe revizorski izvještaji? - Impuls\nObjavljeno: Petak, 22 Oktobar 2021 10:44\nU prethodnih nekoliko godina revizori iz Ureda za reviziju institucija u Federaciji Bosne i Hercegovine i Glavne službe za reviziju javnog sektora Republike Srpske revidiralI su stotine javnih institucija, agencija, uprava, firmi. Prema dostupnim podacima, samo je u ovoj godini do sada objavljeno oko 180 revizorskih izvještaja.\nIako mnogi kritikuju i same revizorske službe i njihov rad, određene nepravilnosti i nezakonitosti revizori ipak zabilježe, a svakako nije riječ o zanemarivom broju. Žurnal je pisao o tome da su revizori ustanovili sumnjive radnje npr. u Federalnoj upravi civilne zaštite, Elektroprivredi HZHB, Elektroprivredi BiH, Autocestama FBiH… Međutim, broj pokrenutih istraga i sudskih postupaka na osnovu revizorskih izvještaja je razočaravajuće mali.\n„Svi negativni revizorski izvještaji trebali bi po automatizmu završavati u tužilaštvima, ali rijetko kad vidimo da se pokreću istrage po brojnim navodima gdje postoji sumnja na ozbiljna krivična djela. Nažalost, pravosudni organi već godinama ne djeluju proaktivno i rijetko pokreću istrage po službenoj dužnosti“, govori za Žurnal Srđan Traljić iz Transparency Internationala BiH.\nIako su u entitetskim zakonima propisane obaveze revizorskih službi prema organima za provođenje zakona, a samim tim i odgovornost tužilaštava da odreaguje na negativne izvještaje, prema izjavama većine tužilaštava to nije slučaj.\nKontaktirali smo nekoliko tužilaštava na teritoriji cijele BiH. Kako nam je rečeno, Okružno javno tužilaštvo u Istočnom Sarajevu u posljednje tri godine nije naredilo ni jednu istragu, niti je podiglo optužnicu na osnovu revizorskih izvještaja.\nVelika razlika nije ni u ostalim tužilaštvima u RS-u, a na postavljene upite zaprimili smo sljedeće odgovore:\n- Okružno javno tužilaštvo Banja Luka u posljednje tri godine zaprimilo je šest revizorskih izvještaja od kojih se za tri tužilaštvo odlučilo da ne provede istragu.\n- Okružno javno tužilaštvo u Bijeljini u istom tom vremenskom periodu zaprimilo jedan izvještaj u 2018. godini, da bi 2020. donijelo naredbu o neprovođenju istrage.\nGlavni revizor Republike Srpske Jovo Radukić, kaže da „postoje razumijevanja da dokazi u reviziji koji služe za izražavanje revizorskog mišljenja nisu oni dokazi koji su potrebni tužilaštvu radi istrage koju vode“.\nIako se saradnja revizora i tužilaca nameće kao logična, Radukić ističe: „Glavna služba za reviziju javnog sektora Republike Srpske u funkciji je parlamentarnog nadzora i samim tim njena uloga nije servis tužilaštva.“\nS druge strane, tužilaštva u Federaciji BiH su znatno netransparentnija. Osim Kantonalnog tužilaštva Tuzlanskog kantona, mnoga druga nisu bila voljna da daju izjave i konkretne podatke o broju zaprimljenih izvještaja i pokrenutih istraga.\nKako nam je rečeno, Kantonalno tužilaštvo TK je u periodu od početka 2018. do kraja 2020. godine u radu imalo četiri predmeta koji su formirani na osnovu izvještaja Ureda za reviziju institucija FBiH ili su izvještaji revizora dio tužilačkog spisa u predmetima koji su formirani ranije na osnovu potpisanih ili anonimnih prijava ili izveštaja nadležnih agencija za provođenje zakona.\nNa naše zahtjeve nisu odgovorili iz tužilaštava Kantona Sarajevo, Hercegovačko-neretvanskog kantona i Unsko-sanskog kantona. Također, odgovor nismo dobili ni od Tužilaštva Bosne i Hercegovine.\nGeneralni revizor Ureda za reviziju institucija u FBiH Dževad Nekić za Žurnal objašnjava da cilj revizije nije da utvrđuje da li je neko počinio krivično djelo: „Mi od subjekata revizije uzimamo originalne papire i pravimo kopije za sebe, provjeravamo da li je ta dokumentacija tačna i ono što je revizorski dokaz ne mora da znači da je to dokaz i u tužilaštvu. Što se tiče na koji način oni tumače revizorske izvještaje, to je pitanje za tužilaštvo.“\nIpak, čini se kako nepravilnosti i nezakonitosti u radu više prijavljuju nevladina udruženja. Iz Transparency Internationala BiH su na osnovu analiziranih izvještaja podnijeli brojne krivične prijave na osnovu revizorskih nalaza, među kojima se izdvajaju tri velika slučaja.\n„Prva prijava se odnosi na Upravu Cesta Federacije BiH koja je bez ikakvog postupka javne nabavke podijelila 27 miliona KM. Drugi slučaj je RITE Gacko gdje tenderi uporno padaju zbog žalbi, a nakon toga se ugovori daju pregovaračkim postupkom i do sada je tako istom ponuđaču plaćeno 29 miliona. Treći slučaj se odnosi na Rudnik Kreka Tuzla koji je preko milion maraka podijelio na apsurdan način, tako što je nakon cijepanja jedne nabavke potpisano desetine direktnih sporazuma“, kaže nam Srđan Traljić ističući da se u sva tri slučaja čeka reakcija pravosudnih institucija.\nOn dodaje da saradnja između revizora i tužilaštava treba i mora biti intenzivnija: „U velikom broju tih izvještaja, prema našoj procjeni, ima posla za tužilaštvo. Nažalost, to nismo vidjeli u proteklom periodu i mislim da zato na tome trebamo insistirati.“\nDakle, u mnogim izvještajima revizori su utvrdili određene nepravilnosti i nezakonitosti u radu javnih organa. Ako postoji zakon koji naglašava saradnju između revizora i organa za provođenje zakona, a ako tužilaštva pokrenu tek nekoliko postupaka na osnovu tih izvještaja – postavlja se pitanje kome i za šta služe revizorski izvještaji?


Makron potvrdio - ulazi u trku za predsednika\nMakron će imati šansu da postane najmlađi predsednik u istoriji Francuske\nBivši ministar ekonomije Emanuel Makron potvrdio je danas da ulazi u trku za predsednika Francuske kao nezavisan kandidat.\n"Spreman sam, zato sam kandidat za predsednika Francuske", rekao je na konferenciji za novinare Makron (38), prenosi AFP.\nDosadašnje ankete su ukazivale da će verovatno biti drugog kruga predsedničkih izbora, u maju iduće godine, i da će to biti duel između konzervativca Alana Žipea i lidera Nacionalnog fronta krajnje desnice Marin Le Pen, navodi Rojters.\nMakron je krajem avgusta podneo ostavku na funkciju ministra, što je odmah podstaklo spekulacije da bi on mogao da se uključi u trku za predsednika države na izborima sledeće godine.\nOn će imati šansu da postane najmlađi predsednik u istoriji Francuske.\nU trci za predsednika je i Nikola Sarkozi (61), bivši šef države.\nIzbori će biti održani 23. aprila, a drugi krug 7. maja 2017. godine.


U Srbiji niko ne zna koliko je nekretnina prodato | Novosadski informativni portal 021\nU Srbiji niko ne zna koliko je nekretnina prodato\nU ovom trenutku nijedna institucija u Srbiji ne raspolaže ukupnim podacima koliko je nekretnina za stanovanje prodato u jednoj godini u državi, naveli su u Javnobeležničkoj komori.\n"Centralni registar za teritoriju cele Srbije ne postoji iz prostog razloga što je Zakonom o prometu nepokretnosti za promet nepokretnosti predviđena isključiva nadležnost javnog beležnika na čijem području se nalazi nepokretnost koja je predmet ugovora", objašnjavaju u Komori.\nTanjug se obratio Republičkom zavodu za statistiku, Javnobeležničkoj komori, Ministarstvu trgovine, Klasteru nekretnina, Republičkom geodetskom zavodu i Drugom osnovnom sudu u Beogradu sa pitanjem gde se sada vode zbirni podaci o prodatim nekretninama, a zajednički odgovor je da takav registar - ne postoji.\n"Postojanje ovakvog statističkog podatka je od izuzetnog značaja za trgovce nekretninama i investitore, kao i za ministarstva i banke, jer praćenjem trendova prodaje u zemlji u proteklim godinama, investitori bi mogli da imaju jasniju projekciju gde i koliko ulagati u stanogradnju, a državi je bitno zbog ostvarenog prometa na godišnjem nivou", kažu u Klasteru nekretnina.\n"U Društvu sudija smo razgovarali na tu temu, a Ustav Srbije kaže da se evidencije tog tipa moraju regulisati zakonom te je na nadležnima da predlože rešenje ovog pitanja", objašnjava Zorica Bulajić iz Društva sudija.\nU Drugom osnovnom sudu u Beogradu je rečeno da podatke o prodatim nekretninama dobijaju svakodnevno te da samo na teritoriji Drugog suda imaju 100 različitih ugovora koji dnevno prištižu iz notarskih kancelarija.\n"Dva zaposlena rade na obimnom poslu evidentiranja različitih ugovora kojih je u proseku 100 dnevno, pa smo zbog toga u značajnom kašnjenju sa unosom podataka u registar", objašnjavaju oni i dodaju da svaki pojedinačni sud u Srbiji ima registar sa podacima o broju prodatih nekretnina, a za sada, zbirna cifra ne postoji za celu zemlju.\nnekretnine\tprodaja stanova\n12.03.2017\t• 01:01\nA vi iz agencija za posredovanje u kupoprodaji nekretnina ste " kao" ovlasceni trgovci na "belo" ? Hajd mars u tri lepe\n11.03.2017\t• 21:04\npitajte sinisu malog...on je ekspert za nekretnine\n11.03.2017\t• 19:19\nZnalo bi se da nam migranti nisu razbucali postojeći sistem pomoću ljudi na vlasti koji su obećavali legalizacije zarad glasova.


Villager VCSB 12 S starter i punjač za akumulatore cena, cene Srbija, prodaja Beograd Novi Sad Niš\nVillager VCSB 12 S starter i punjač za akumulatore cene\ncena od 9.599,00 do 9.890,00 din | prodavnica (2)\nTrenutno nemamo slike za Villager VCSB 12 S starter i punjač za akumulatore\nEPonuda nije internet prodavnica već Vam omogućava da brzo i lako nađete Villager VCSB 12 S starter i punjač za akumulatore po najjeftinijoj ceni. Naš cilj je da kupci budu što bolje informisani o ponudi Villager VCSB 12 S starter i punjač za akumulatore na tržištu Srbije. Vrlo lako nalazite željeni proizvod za kategoriju Punjači i baterije za akumulatorske alate cene, ne morate da lutate od sajta do sajta za Villager Punjači i baterije za akumulatorske alate, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Villager VCSB 12 S starter i punjač za akumulatore sa PRODAVCEM. EPonuda ne može da garantuje potpunu tačnost specifikacije i slika za Villager VCSB 12 S starter i punjač za akumulatore. Pre kupovine, podatke za Villager VCSB 12 S starter i punjač za akumulatore proverite na sajtu PROIZVOĐAČA.


Oprez: Internetom kruži nezaustavljiv virus\nsubota, 15 februar 2014 19:05\nKako internet sve više napreduje i postaje složeniji, tako napreduju i virusi koji haraju na njemu. Ovih dana pronađen je najsloženiji i najopasniji virus ikada, pod nazivom “Kareto” (Careto), koji će kompromitovati vaš računar kako bi sakupio veliki broj informacija, navodi se u izvještaju softverske firme ”Kasperski”, koja se bavi zaštitom podataka na računarima.\nVirus se širi putem mejlova koji na prvi pogled djeluju legitimno (poput britanskog ”The Guardian” ili ”Washington Post”). U njima se nalazi link koji vodi na sumnjive sajtove koji će skenirati vaš računar i pokušati da ih inficira.\nKada ”Careto” zarazi računar on počinje da prikuplja lozinke, prati promet na mreži, razgovore na Skype-u i rad sa podacima. Pored svega ovoga on može da se proširi na sve računare sa kojima ste povezani. Ovaj virus napada ”Vindouz”, ”Mac OS X” i ”Linux”, a ”Kaspersky labs” navodi da bi se uskoro mogla pojaviti i verzija za ”Android” i ”iOS”.\nRaniji virusi širili su se nekontrolisano, a ”Careto” ima jasne ciljeve. ”Kaspersky” je prikupio podatke o tome koga ovaj virus najviše napada i došao je do rezultata da je većina napada izvršena na državne institucije, ambasade, istraživačke organizacije, naftne i razne druge kompanije.\nZanimljivo je to što niko ne zna odakle ”Careto” dolazi, a pretpostavlja sa da je ovako složen softver mogla da stvori samo neka državna obavještajna agencija. S obzirom da je riječ ”Careto” španskog porijekla, možda je u pitanju neka država u kojima se ovaj jezik govori, mada nije poznato koja od njih bi bila u stanju da razvije ovako nešto.


PSG: Koliko je ličnih karata za lažne birače napravio Stefanović\nPredsednik Pokreta slobodnih građana (PSG) Saša Janković upitao je danas ministra unutrašnjih poslova Srbije Nebojšu Stefanovića "koliko je ličnih karata napravio za lažne birače" na gradskim izborima u Beogradu 4. marta.\nPovodom izdavanja lične karte osobi po imenu Ljubiša Preletačević Beli koja je nosilac istoimene liste na izborima za odbornike Skupštine Grada, Janković je ocenio da je to "najnovija farsa režima zarad još jedne u nizu fantomskih lista Aleksandra Vučića za izbore u Beogradu".\n"Još od slučaja (sporne firme predsednikovog brata Andreja Vučića) Asomakum, lične karte u Srbiji su postale relativna stvar. Juče je Aleksandar Vučić pokazao da može da naredi da neko promeni lično ime i prezime, i da mu se izda nova lična karta za 15 minuta. Pravo pitanje je da li želimo da živimo u ovakvoj državi, ili u državi u kojoj državni službenici rade po zakonu, a ne po naredbi jedne stranke", naveo je Janković, preneo je PSG.\nLider tog pokreta ocenio je da je "farsa režima" sa promenom ličnog imena i izdavanjem lične karte za nekoliko časova, bila moguća "samo uz niz krivičnih dela i uzurpaciju matične službe, Poreske uprave, sudske administracije i Ministarstva unutrašnjih poslova".\n"Ako su u jednom danu nekome pribavili zakonom propisanu dokumentaciju Poreske uprave, suda i niza drugih organa i promenili lično ime, te mu izdali ličnu kartu, za šta bi nekom drugom bili potrebni meseci, moramo se zapitati koliko je dr Nebojša Stefanović napravio ličnih karata za lažne birače tokom svih meseci koliko traju pripreme SNS-a da mimo slobodne volje Beograđana prisvoji pobedu u Beogradu", kazao je Janković.\nOn je dodao da će "po padu diktature Aleksandra Vučića" zahtevati istragu i utvrđivanje odgovornosti službenih lica koja su učestvovala u "tom i sličnim primerima najbeskrupuloznije zloupotrebe i privatizacije države, bilo da oni rade u izbornoj komisiji, matičnoj službi, sudu, beogradskoj policiji ili bilo kom drugom organu".\nGradska izborna komisija usvojila je juče zaključak o otklanjanju nedostataka za izbornu listu pod nazivom "Ljubiša Preletačević Beli - Zato što volimo BELOVGRAD", i u saopštenju navela da ovlašćeni podnosilac izborne liste ima rok od 48 sati od časa dostavljanja zaključka da otkloni nedostatke.


Analitika niše i mikroniše - Izrada i optimizacija sajtova\nHome/OPTIMIZACIJA SAJTOVA/Analitika niše i mikroniše\nAnalitika niše i mikroniše\tIvan Novović\t2016-08-22T11:28:09+00:00\nŠta su to niše i mikroniše?\nNiša je zapravo određena oblast, odnosno tematika kojom se bavi sajt ili pak čitava grupa sajtova. S druge strane pojam mikro niša obuhvata segment u okviru te oblasti. Takođe svaka mikro niša ima po određen broj fraza koje su relevantne prilikom pretraga.\nNa primer, za sajt koji se bavi molerskim poslovima, nišu čine boje i sve što je vezano za njih.Na osnovu ove niše formiraju se mikroniše i to su ovom konkretnom primeru boje za krečenje, boje za fasade i dr. Kao što smo naveli, i mikro niše mogu imati svoje fraze koje su zastupljene u pretragama, odnosno u ovom slučaju katalog boja za krečenje i dr.\nAnalitika niše – Opis usluge\nPre početka rada, bitno je pažljivo saslušati klijenta I informisati se o kakvom je biznisu ili poduhvatu reč. Klijent na početku rada snabdeva informacijama vezanih za početne fraze na kojima bi želeo da bude pozicioniran. Na osnovu ti fraza pristupa se kompletnoj analizi niše\nOptimizacija sajtova – Kompletna analiza niše\nOvo podrazumeva analizu zastupljenosti relevantnih fraza prilikom pretrage kao i nivo zastupljenosti fraze u title tagu na drugim web sajtovima. Pored toga, analizira se, odnosno pronalaze reči koje potencijalno imaju najbolji odnos broja upita prilikom pretraga i zastupljenosti optimizaciji drugih sajtova.\nKao što smo naveli, analiza se sprovodi na skupu fraza na kojima klijent želi da bude pozicioniran na pretragama ali I na onim za koje procenimo da su interesantne I da za njih postoji određen broj upita a da ih pri tome nema puno kod optimizacije sajta konkurenije.\nDakle, kompletna analiza niše obuhvata I analizu potencijalne konkurencije, odnosno njihovih sajtova I to :\npozicija na googlu,\nbroj dolaznih linkova,\nNakon što se sprovede analiza niše, u dogovoru sa klijentom, usvaja se primarna, zatim sekundarna I tercijarna fraza na kojima se radi optimizacija sajta. Za više informacija o uslugama koje nudimo, obratite nam se putem stranice Kontakt.


Automobili arhiva vesti 14.01.2018 - Naslovi.net\nAudija sprema veliku "ofanzivu" na tržište SUV klase automobila sa osam novih modela planiranih do kraja tekuće decenije. Jedan od najvećih aduta kompanije iz Ingolštata trebalo bi da bude potpuno električni E-Tron quattro, koji će biti… »\nTotal car 14.01.2018\nKompanija “Fijat-Krajsler automobili” predstavila je dizajn restilizovanog modela “grand čiroki” koji će premijerno biti predstavljen na Salonu automobila u Detroitu, krajem januara ove godine. Nažalost, kako je već uobičajeno kada se na… »\nNovi teaser video: Lexus LF-1 Limitless concept\nLexus je objavio još jedan kratki teaser video kojim za NAIAS sajam u Detroitu najavljuje novo koncept vozilo. Tačnije, Lexus će 15. januara u Detroitu prikazati svoj LF-1 Limitless concept. Konkretnih detalja za sada nema, sem da se radi o konceptu… »\n14.01.2018 Automobili, izvori


Na plate dvojice potpredsednika RS, te delegate u Veću naroda Srpske, godišnje se potroši preko milion maraka, iako imaju tek protokolarnu ulogu i nemaju mogućnost da ništa bitno promene u društvu.\nMesečna neto plata potpredsednika Srpske iznosi oko 3.000 KM, dok delegati u Veću naroda RS primaju u proseku oko 2.500 KM, plus minuli rad. Nešto veću platu dobijaju predsedavajući i potpredsedavajući Veća naroda RS, te šefovi klubova, i ona u proseku dođe oko 3.000 KM.\nIz toga proizilazi da se za neto plate dvojice potpredsednika RS godišnje izdvoji oko 72.000 KM, što bi, ako bi se tome dodali porezi i doprinosi na plate, iznosilo upola više. Istovremeno, za neto plate 28 delegata u Veću naroda godišnje se iz budžeta izdvaja oko 880.000 KM, a kada bi se tome dodali i porezi i doprinosi na plate cifra bi premašila milion maraka.\nSve ovo možda ne bi ni čudilo prosečnog građanina kada bi imali odgovor na pitanje: “A zbog čega mi njih tačno plaćamo”!? Poznato je da se po Ustavu RS, na osnovu odluke koju je nametnuo OHR, potpredsednici biraju iz reda hrvatskog i bošnjačkog naroda.\nPotpredsednici nemaju nikakva ovlaštenja, već rade one poslove koje im poveri predsednik Srpske. Osim što nemaju ovlaštenja da donose bilo kakve odluke, nemaju čak ni svoj budžet, niti pomoćnike, čime se njihova uloga svodi tek na protokolarnu.\nDa je njihova uloga minimizirana često se može čuti i od dosadašnjih potpredsednika, koji su se proteklih godina u više navrata žalili kako su svedeni na nivo “ikebana”, jer nemaju apsolutno nikakvu moć da bilo šta promene u društvu.\nZa razliku od potpredsednika, Veće naroda RS, koje smo isto dobili zahvaljujući OHR-u, ima nešto veća ovlaštenja. Veće naroda, koje ima 28 delegata, i to po osam delegata iz svakog konstitutivnog naroda i četiri delegata iz reda ostalih, svoju zakonodavnu vlast vrši u cilju zaštite vitalnih nacionalnih interesa konstitutivnih naroda.\nPri tome ne učestvuje u postupku donošenja zakona, propisa i drugih akata sa Narodnom skupštinom RS, nego vrši kontrolu izglasanih zakona, propisa i akata u NS RS radi utvrđivanja da li se izglasanim zakonom, propisom ili aktom ugrožavaju vitalni nacionalni interesi konstitutivnih naroda.\nBez obzira na to, i njihova uloga se ne može oceniti kao preterano važna u političkom i javnom životu, jer ne mogu sudbonosno uticati na bilo kakvu važnu odluku. S druge strane, pojam vitalnog nacionalnog interesa široko je definisan što dovodi do zloupotreba, pa se često povlači mehanizam za zaštitu vitalnog nacionalnog interesa za sve i svašta.\nRajko Vasić, član Glavnog odbora SNSD, ističe da su to samo neke od apsurdnih odluka koje nam je nametnuo OHR, a koje u principu nisu od posebne koristi za nikoga.\n– Ne vidim neku posebnu potrebu za Većem naroda RS, jer nije tačno da se samo tamo mogu zaštititi interesi Bošnjaka i Hrvata, kako se to pokušava predstaviti. Isto je i sa ulogom potpredsednika. Međutim, nije ovde problem koliko se novca potroši na plate svih njih, već koliko se političke štete nanosi Srpskoj– kaže Vasić.\nOn pojašnjava da smo svedoci da pojedine osobe koje sede u Veću naroda RS, ali i potpredsednici, svojim istupima više štete RS nego što joj pomažu. Vasić smatra da bi se ustavnim promenama trebalo ukinuti Veće naroda RS, jer ne vidi svrhu postojanja te institucije.\nS druge strane, politički analitičar Tanja Topić nije za tako oštre mere, jer podseća da treba paziti na konstitutivnost naroda u BiH i multietničnost.\n– Druga je stvar zloupotreba i manipulisanje, kojima se izvitopere i sve one stvari koje su dobre. Mi zapravo imamo u BiH etnički očišćene prostore na kojima je prisutna dominacija većinske grupe, odnosno većinske etničke zajednice u svakom prostoru. Morao se na neki način napraviti mehanizam kojim će se zaštititi ravnopravnost etničkih grupa u BiH. To je suština – kaže Topićeva.\nDodaje da bi bilo puno efektnije i bolje da živimo u društvu koje je dovoljno osvešteno da uvažava svakog građanina bez obzira na njegovu versku i nacionalnu pripadnost. Međutim, kako ističe Topićeva, mi smo od toga daleko svetlosnim godinama.\nČubrilović: Veće naroda usporava NS RS\nNedeljko Čubrilović, predsednik NS RS, smatra da Veće naroda RS umnogome blokira rad i odluke republičkog parlamenta, te stalnim potezanjima vitalnog nacionalnog interesa usporava zakonodavnu vlast u Srpskoj.\n– Da bi praktično došlo do izmena Ustava koje su nametnute odlukom visokog predstavnika iz 2002. godine, kojom je formirano Veće naroda, morali bismo da te izmene usvojimo u NS RS i da ih potom usvoji Veće naroda. Za tu odluku moramo obezbediti dvotrećinsku većinu u Veću. Dakle, u Klubu Bošnjaka u Veću naroda promenu Ustava moralo bi da potvrdi najmanje pet Bošnjaka – rekao je Čubrilović, prenosi Srpskainfo.


Iskoristite poslednju priliku za upis na najtraženije IT studije u regionu – OnlineVesti\nby admin September 29, 2020, 11:18 am 15.9k Views\n– Informacioni sistemi, na kojima ćete steći znanja iz upravljanja poslovnim informacionim sistemima i postati uspešan lider kada je u pitanju IT biznis;\n– Informacione tehnologije, program na kome studenti stiču znanja i veštine za rad na celokupnom procesu projektovanja, izrade i implementacije softvera;\n– Računarska multimedija, gde se studenti pripremaju za kreativnu upotrebu novih tehnologija kroz upoznavanje sa brojnim oblastima – od grafičkog dizajna, preko vizuelnih komunikacija i multimedije, pa sve do dinamičkih principa crtanja, teorije i istorije dizajna;\n– Elektronsko poslovanje, koje istovremeno donosi studentima jedinstven spoj specijalizovanih znanja i veština iz savremenog poslovanja i tehničkih znanja programskih alata i baza podataka.\nZa sva preostala mesta na ITS-u održaće se onlajn-testiranje znanja, koje nije eliminacionog karaktera.\nTest sadrži osnovna pitanja iz oblasti matematike (ili dizajna, ukoliko upisujete studijski program Računarska multimedija), računarskih tehnologija i engleskog jezika i predstavlja procenu vašeg trenutnog znanja.


Događaj - Izvršenje puča - Juriš na Dedinje\nJuriš na Dedinje\nPIŠE: Ivan Miladinović\nŠta se zapravo desilo oktobra 1944. godine kada su proleterske jedinice došle u Srbiju. Proces preispitivanja istorije uvek je bolan i nosi rizik novih društvenih podela.\nIma u Srbiji jedna izreka: „ Još nije vreme, još nije vreme – e, a sad je kasno”.\nI upravo to doživljavamo kad je reč o novoj političkoj istoriji od Drugog svetskog rata do danas. Propuštene su brojne prilike, dok su još bili živi akteri mnogih spornih dešavanja, da se precizno i objektivno rekonstruiše prošlost. Inače proces demistifikovanja i preispitivanja istorije, uvek je bolan i nosi rizik novih društvenih podela.\nŠta se zapravo desilo oktobra 1944. godine kada su proleterske jedinice došle u Srbiju?\nZa stanje u Srbiji tada Partija nije imala dilema:\n,,Čaršija i gradska inteligencija je protiv nas”, referisao je Blagoje Nešković 1945, na jednoj martovskoj sednici Politbiroa CK KPJ.\nNepoverenje prema novoj vlasti bilo je i izraz represalija prema onima koji nisu bili oduševljeni presađivanjem boljševizma. Lokalna vlast je imala široka ovlašćenja, a na takav zaključak upućuje dokument koji je Komanda KNOJ-a 21. januara 1945. poslala OZN-i:\n,,Pojedince za koje postoji opravdana sumnja da potpomažu ili bi bili u stanju potpomagati bande, s obzirom na njihovo političko gledanje, pasivno zadržavanje prema našem pokretu, familijarne ili prijateljske veze prema neprijatelju, odstraniti bar za vreme čišćenja s tog terena i zatočiti ih na unapred ustanovljenom mestu.”\nI juriš probranih partijaca na Dedinje i njihova grabež za tuđom imovinom i privilegijama doprinelo je odnosu prema novoj vlasti. Tri meseca pre završetka rata, dok je pola Jugoslavije bilo pod okupacijom, najbliže Titovo okruženje tražilo je od vojvođanskog rukovodstva da za vrhovnog komandanta što pre obezbede „tri stručna čoveka za mlekarstvo, jednog kobasičara i dva baštovana, naša simpatizera, koje poznajete kao potpuno naše”.\nU prvom naletu „čišćenja”, kad je ,,mrak pojeo” najviše ljudi, u komunističkoj Jugoslaviji nisu postojali nikakvi pisani zakoni. Pojavili su se tek kad je konfiskovana imovina najvećeg broja privrednika i industrijalaca.\nU Srbiji se za sve i svašta gubila nacionalna čast, što je automatski značilo i konfiskaciju imovine i teranje na teži ili lakši prinudni rad i gubitak svih građanskih prava.\nPenzionisani ministar dr Vasilije Protić izgubio je nacionalnu čast zbog toga što je Jugoslovenskoj izbegličkoj vladi u Londonu dostavio „šezdeset fotografskih snimaka o ustaškim zverstvima u Jasenovcu”.\nJedan seljak je zbog skrivanja deset kilograma vune kažnjen sa četiri godine prinudnog rada, a Branko Nešić iz Kamenice kod Niša je zbog toga što je oslobodio svoje meštane iz seoskog zatvora, a nasilno oduzeto žito podelio seljacima, osuđen na smrt i konfiskaciju imovine.\nVučeta Vučetić, sekretar Mesnog narodnog odbora u selu Ibarska Slatina kod Zvečana, ubio je siromašnog seljaka Paunka Milutinovića zbog toga što na vreme državi nije dao besplatno 50 kilograma žitarica.\nZa nepunu godinu dana, kroz vojvođanske zatvore prošlo je više od 8.800 seljaka.\nDo sredine 1951. samo kroz zatvor u Zabeli kod Požarevca prošlo je 86.000 srpskih seljaka.\nPravda je bila u rukama politički podobnog aparata nove vlasti.\nJedan sud je verbalnu uvredu predsednika mesnog odbora i njegove supruge proglasio „krivičnim delom protiv naroda i države”, izričući vinovniku te uvrede kaznu od tri godine zatvora.\n,,Optuženi ničim nije dokazao da nije učinio delo za koje se optužuje”, glasilo je pismeno obrazloženje jednog suda.\nDrugi sud je konfiskaciju imovine jednom čoveku obrazložio „lošim držanjem optuženog pred sudom”.\nU sreskim sudovima u zemlji situacija je bila još gora. Od 1.001 sreskih sudija u Jugoslaviji, njih 254 nisu imali pravno obrazovanje. Laičkih sreskih sudija u Hrvatskoj bilo je 5,81 odsto, u Crnoj Gori i Vojvodini 13,83, u Sloveniji 15,02, u Srbiji 24,17, u Makedoniji 42, a u Bosni i Hercegovini 74,08 odsto. U ovoj republici tada je pravdu delilo 65 sudija koji su imali samo osnovnu školu.\n(Tekst je objavljen u dnevnom listu Politika 8. oktobra 2012. godine, a ovde ga prenosimo uz ljubaznu dozvolu autora.)


Ceo tekst sporazuma potpisanog u Beloj kući | Novi Centar\nNaslovna Društvo Ceo tekst sporazuma potpisanog u Beloj kući\nCeo tekst sporazuma koji je u Beloj kući potpisao predsednik Srbije Aleksandar Vučić\nSrbija (Beograd) i Kosovo (Priština) saglasni su da nastave ekonomsku normalizaciju, sporazumevajući se o sledećem:\nObe strane će implementirati Sporazum o auto-putu Beograd-Priština, koji je prethodno potpisan 14. februara 2020. godine.\nObe strane će implementirati Sporazum o pruzi Beograd-Priština, koji je prethodno potpisan 14. februara 2020. godine.\nUz to, obe strane će se posvetiti zajedničkoj studiji izvodljivosti povodom opcija za povezivanje železničke infrastrukture Beograd-Priština sa nekom od pomorskih luka na Jadranu.\nKosovo (Priština) i Srbija (Beograd) radiće sa Korporacijom za finansiranje međunarodnog razvoja SAD i EXIM-om na memorandumima o razumevanju, radi operacionalizacije sledećeg:\nŽelezničke veze između Prištine i Merdara\nŽelezničke veze između Niša i Prištine\nPružanja finansijskih sredstava za pozajmice potrebne malim i srednjim preduzećima\nDodatnih bilateralnih projekata\nMeđunarodnog prisustva Korporacije za finansiranje međunarodnog razvoja SAD u Beogradu – Srbija.\nObe strane će otvoriti i operacionalizovati objekat na tački zajedničkog prelaska – Merdare.\nObe strane će se pridružiti „mini-Šengen zoni“ koju su najavile Srbija, Albanija i Severna Makedonija u oktobru 2019. godine i u potpunosti će iskoristiti njene pogodnosti.\nObe strane će uzajamno priznavati diplome i profesionalne sertifikate.\nObe strane će prihvatiti da rade sa sa Ministarstvom energetike Sjedinjenih Američkih Država i drugim odgovarajućim američkim državnim entitetima povodom studije izvodljivosti za podelu jezera Gazivode/Ujmani, kao pouzdanog izvora vode i energije.\nObe strane će diverzifikovati svoje energetsko snabdevanje.\nObe strane će u svojim komunikacionim mrežama zabraniti upotrebu 5G opreme koja potiče od nepouzdanih snabdevača. Tamo gde takva oprema već postoji, obe strane će se blagovremeno posvetiti njenom uklanjanju i drugim posredničkim naporima.\nObe strane će pojačati proveru avionskih putnika, međusobnu razmenu informacija, i to u okviru šire američke saradnje na Balkanu, a posvetiće se i unapređenju tehnologija za borbu protiv nezakonitih aktivnosti tako što će implementirati i operacionalizovati informacione sisteme i sisteme provere američkog porekla, uključujući PISCES, APIS, ATS-G i SRTP.\nObe strane se obavezuju da štite i unaprede slobodu veroispovesti, uključujući i obnovljenu međuversku komunikaciju, zaštitu verskih lokaliteta i implementaciju sudskih odluka koje se odnose na Srpsku pravoslavnu crkvu, kao i kontinuiranu restituciju jevrejske imovine iz vremena Holokausta, koja je bez naslednika i bez vlasnika.\nObe strane se obavezuju da ubrzaju napore za lociranje i identifikaciju ostataka nestalih lica. Obe strane se posevećuju identifikaciji i implementaciji dugoročnih, trajnih rešenja za izbeglice i interno raseljena lica. Obe strane se obavezuju da odrede lice za kontakt koje će rukovoditi ovim naporima unutar njihovih relevantnih ministarstava, koje će koordinisati između Beograda i Prištine i koje će pružati godišnje ažuriranje broja rešenih i tekućih slučajeva.\nObe strane će raditi sa 69 zemalja koje kriminalizuju homoseksualnost kako bi ih podstakle na dekriminalizaciju.\nObe strane se obavezuju da kompletan pokret Hezbolah označe kao terorističku organizaciju i da u potpunosti implementiraju mere za onemogućavanje delovanja i finansijskih aktivnosti Hezbolaha u svojim jurisdikcijama.\nKosovo (Priština) se slaže da implementira jednogodišnji moratorijum na postizanje novih članstava u međunarodnim organizacijama. Srbija (Beograd) se slaže da stavi jednogodišnji moratorijum na kampanju za povlačenje priznanja i da se uzdrži od formalnog ili neformalnog zahtevanja da bilo koja država ili međunarodna organizacija ne prizna Kosovo (Prištinu) kao nezavisnu državu. Oba sporazuma o odustajanju stupaju na snagu odmah.\nSrbija (Beograd) pristaje da otvori komercijalnu kancelariju i državne kancelarije u Jerusalimu 20. septembra 2020. godine, kao i da premesti svoju ambasadu u Jerusalim do 1. jula 2020. godine.\nNapomena: Reč je o nezvaničnom prevodu teksta sa engleskog jezika\nPrevod Vojislav Gavrilović/Novi Standard\nPrethodni članakZvanično: Turska preti ratom – Grčka jača vojsku\nSledeći članakKorupcionaški skandal: Sestra dr Gojkovića snabdevala RFZO


Izvor: AutoBlog, 22.Jun.2022, 17:46\nAutomobilwoche je nadavno pisao da će Ford od 29. avgusta značajno smanjiti proizvodnju kompaktnog Focusa, a sada je saopšteno da će ovaj model u potpunosti biti ukinut 2025. godine. Kako navodi Motor1, to u stvari znači da je aktuelni Focus Mk4 facelift poslednji svoje vrste jer u sadašnjoj eri električnih vozila ne postoje planovi o potencijalnom oživljavanju nekada veoma popularnog vozila. U današnjem intervjuu novinarima, šef Forda u Evropi Stuart Rowley je potvrdio planirano ukidanje Focusa. Izgleda da je i budućnost fabrike u Saarlouisu u Nemačkoj neizvesna jer kompanija priznaje da nije pronašla rešenje da održi fabriku i rad nakon ukidanja automobila za otprilike tri godine: „Tražimo druge alternativne mogućnosti...\nIzvor: AutoBlog, 23.Jun.2022, 14:02\nIz Forda su saopštili da će Valensija biti proizvodni dom njihovih električnih vozila sledeće generacije, a takođe su potvrdili dalja ulaganja u svoju fabriku u Kelnu u Nemačkoj. Kako navodi Auto Express, Fordov izbor Valensije nije iznenađenje, s obzirom da je njegova postojeća fabrika Almussafes...


Bez gužvi oko "Marakane", navijači našli skrovište kod "Klarka Kenta" - Sportske.net\nBez gužvi oko "Marakane", navijači našli skrovište kod "Klarka Kenta"\nTri sata pre početka utakmice Crvena zvezda - PSŽ oko stadiona "Rajko Mitić" nema gužvi. Loša vest je da kiša počinje da pada jače i da postoje izgledi da će preći u sneg.\nLŠ (U19) - Gordićev kiks presudio ZvezdiLŠ, U19 - Zvezda bez najboljeg na PSŽ (SASTAVI)Zvezda igra i za novac, i to ogroman!FSS već odabrao najboljeg fudbalera i trenera u 2018!Monument hystérique - "Lekip" o stadionu, Zvezdo, budi ponosna!\nNešto manje od tri sata ostalo je do početka poslednje utakmice grupne faze Lige šampiona koju će fudbaleri Crvene zvezde odigrati na domaćem terenu protiv Pari Sen Žermena.\nUtakmica na stadionu "Rajko Mitić" imaće takmičarski značaj za oba tima jer domaćin pobedom ostaje u igri za prezimljavanje u Evropi, dok se PSŽ bori sa Liverpulom i Napolijem za mesto u eliminacionoj fazi elitnog takmičenja.\nTrenutno nema gužvi ispred stadiona, mada navijači polako počinju da pristižu. Loša vest je da kiša počinje da pada nešto jačim intenzitetom, pa su pristalice Crvene zvezde koje su već stigle na stadion skrovište pronašle u klupskom butiku.\nVremenska prognoza kaže da bi kiša tokom večeri mogla da pređe u susnežicu i sneg mada to neće biti od većeg značaja za fudbalere dva tima jer na "Marakani" od nedavno funkcioniše i sistem za grejanje terena.\nVečeras će navijači moći da vide kako funkcioniše novi sistem za ulazak na stadion, pošto su prethodnih dana privedeni kraju radovi na instalaciji takozvanih "češljeva" na zapadnoj i istočnoj tribini.


Austrijska policija dobija kamere na odeći\nM. D. 19. avgusta 2015. 23:00\nAustrijska policija od iduće godine počeće da primenjuje kamere na odeći, kako bi beležila intervencije čuvara reda. Policijske uniforme će od iduće godine biti opremljene minijaturnim kamerama koje treba da omoguće bolju kontrolu i procenu ponašanja službenika prilikom obavljanja dužnosti, piše bečki dnevnik „Esterajh“.\nPrva test faza planirana je za početak iduće godine, potvrdio je portparol Ministarstva unutrašnjih poslova Karl-Hajnc Grunbek. Slične kamere se već koriste u britanskoj policiji, a testiranje je u toku i u nemačkoj pokrajini Hesen. U proteklo vreme u medijima su se često pojavile optužbe na račun policije.\nPre par dana objavljen je slučaj prema kojem su policajci primenili prekomernu silu. Dva policajca su, iako se hapšeni nije opirao, kao što se videlo sa video snimku koji se pojavio na internetu, primenili silu, pri čemu su bacili lice na pod, a tom prilikom je udario glavom o beton. U policijskom izveštaju je navedeno da se hapšeni opirao zbog čega je zadobio povrede. Kamerama Ministarstvo želi da spreči takvo neprofesionalno ponašanje u sopstvenim redovima.


Novi udar na Novaka: Sada tvrde da je LAGAO za ovo i da ga zato treba izbaciti iz Australije! - Blic\n17. јануара 2022. 07:37\nSada „Gardijan“ piše kako granične snage proveravaju sve detalje vezano za Đokovićev ulazak u Australiju, a diskutabilna je deklaracija koju je popunio jedan od Novakovih agenata jer se prema objavama na socijalnim mrežama može zaključiti da je na katolički Božić Novak bio u Beogradu pre nego što je 4. januara iz Španije krenuo put Melburna.\nCela situacija bi mogla da iznedri novo ispitivanje Novaka Đokovića, sada od periodu pre putovanja u Australiju, vezano za njegove javne nastupe u danima nakon što je 16. decembra dobio pozitivan test na korona virus. U deklaraciji o putovanjima Đoković je štiklirao odgovor „ne“ na pitanje da li je putovao ili će putovati 14 dana pre leta u Australiju.\nSama deklaracija je propraćena odgovarajućim upozorenjem da je davanje lažnih ili obmanjujućih informacija „ozbiljan prekršaj“ koji se kažnjava građanskim sankcijama. U dostavljenim dokumentima federalnom sudu je Đoković naveo kako je 1. januara svog agenta ovlastio da podnese ovu izjavu pre nego je 4. januara otputovao u Melburn iz Španije, preko Dubaija.\nKada je već bio u pritvoru, 6. januara je u ispitivanju zvaničnika graničnih snaga potvrdio kako je njegov agent popunjavao deklaraciju na osnovu medicinskog izuzeća koje je odobrila Tenis Australija, ali u ispitivanju nije bilo priče o njegovom putovanju dve nedelje pre dolaska, podvlači „Gardijan“.\n– Kao što je navedeno na Sudu, ministar Hok razmatra da ukine vizu gospodina Đokovića u skladu sa članom 133C (3) Zakona o migracijama. U skladu sa tim, temeljno će se razmotriti to pitanje. Iz pravnih razloga je neprikladno komentarisati tu temu, rekao je Hokov portparol.\n„Gardijan“ još piše kako deklaracija o putovanju ide uz „anomalije“ vezane za potvrdu o kovid infekciji Novaka Đokovića i rezultate na internetu kada se skenira QR kod sa iste, a to je bio povod za medicinsko izuzeće koje je dobio. Takođe i „Der Spiegel“ je pisao kako je QR kod na Đokovićevom rezultatu testa od 16. decembra objavljen u sudskim dokumentima povremeno pokazivao kako je isti negativan. Isti list piše kako je u ponedeljak uveče po australijskom vremenu test bio negativan, pre nego što je naknadni pokušaj pokazao pozitivan rezultat. Isto je proverio u utorak „Gardijan“ kada je veb sajt pokazivao samo pozitivan rezultat. I Ben Rotenberg, novinar „Njujork tajmsa“, se uključio u celu priču o kontradiktornim rezultatim QR koda.\nDetalji žreba za AO: KO SVE STOJI NOVAKU NA PUTU DO ISTORIJE, gde je prenos i kada bi mogao da igra … – Sport.Blic.rs


Holandija zainteresovana da pomogne Crnoj Gori i u sektoru poljoprivrede - CdM\nHolandija zainteresovana da pomogne Crnoj Gori i u sektoru poljoprivrede\nPotpredsjednik Vlade za ekonomsku politiku i finansijski sistem i ministar poljoprivrede i ruralnog razvoja Milutin Simović sastao se sa ambasadorom Holandije Henkom van den Doolom, a tom prilikom je ocijenjeno da su u proteklom periodu realizovani projekti Crne Gore i Holandije u oblasti poljoprivrede proizveli pozitivan efekat na ekonomiju, kao i da su povećali međusobnu razmjenu između ove dvije zemlje.\nSimović je, kako je saopšteno iz Ministarstva, istakao da je ovo dobra prilika da se sagledaju modeli za unapređenje i konkretniju buduću saradnju dvije države.\n“Simović je posebno istakao napredak cjelokupne ekonomije Crne Gore i upoznao prisutne sa zvaničnim rezultatima o stopi rasta bruto domaćeg proizvoda u I kvartalu 2018. godine od 4,5 odsto. Kako je naglasio, Vlada će nastaviti sa odgovornim i predanim radom kako bi do kraja 2018. godine premašila međunarodne projekcije rasta BDP-a Crne Gore”, saopšteno je iz Ministarstva.\nOcijenjeno je da su u proteklom periodu realizovani projekti Crne Gore i Holandije u oblasti poljoprivrede proizveli pozitivan efekat na ekonomiju, kao i da su povećali međusobnu razmjenu između ove dvije zemlje.\nSimović je, takođe, upoznao prisutne sa procesom i trenutnim statusom pregovaračkih procesa za poglavlje 11- Poljoprivreda i ruralni razvoj, 12- Bezbjednost hrane, veterinarska i fitosanitarna politika i 13- Ribarstvo, i da se sada aktivno radi na ispunjenju zadatih mjerila za zatvaranje pregovora u ovim oblastima.\n“Naročito je istakao važnost pomenutih pregovora uzevši u obzir proces pripreme nove Zajedničke poljoprivredne politike Evropske unije za period 2021-2027, i da ista, u ovoj fazi, za nas predstavlja zadatak više – prilagoditi se ovoj “pokretnoj meti“, a istovremeno raditi na ispunjenju mjerila na način koji će biti u potpunoj saglasnosti sa ovim dokumentom”, kazali su u Ministarstvu.\nSimović je naveo da u ovom dijelu postoji značajan prostor za dalju saradnju, gdje bi iskustvo Holandije moglo biti višestruko korisno.\nAmbasador Van den Dool jasno je istakao da je Holandija veoma zainteresovana da na konkretnim projektima i kroz definisane modele saradnje pruži pomoć Crnoj Gori i u sektoru poljoprivrede, obzirom da je aktivno uključena u drugim oblastima i pregovaračkim procesima koje naša zemlja sprovodi.\nAmbasador Van den Dool je podržao predlog Simovića da se dalja saradnja definiše u dva pravca: kroz podsticanje saradnje između privrednih subjekata u Crnoj Gori i Holandiji (podstičući pri tom robnu razmjenu, razmjenu tehnologije i znanja), kao i razmatranja međuinstitucionalne saradnje u dijelu ispunjavanja mjerila Crne Gore u procesu zatvaranja pregovora u pregovaračkim poglavljima 11, 12 i 13, kao i u dijelu definisanja načina realizacije studijske posjete crnogorskih poljoprivrednih proizvođača Holandiji gdje bi se u direktnom kontaktu prenijela izuzetno važna iskustva holandskih farmera u dijelu poštovanja EU standarda, tehnologija i praksi.\nSimović je istakao da Crna Gora odgovorno pristupa ispunjenju svih zahtjeva EK i da posebnu pažnju posvećuje kvalitetu u odnosu na rokove.\n“Stoga je istakao i očekivanje da će u dijelu EU integracija EK vrednovati pojedinačan učinak svake zemlje kandidata za članstvo. Simović je ocijenio i da je dobro u regionu imati zemlju koja može kroz svoj primjer procesa integracije u EU pomoći i drugim zemljama regiona da ubrzaju svoje korake na tom važnom putu”, navode u Ministarstvu.\nAtaše za poljoprivredu Holandije za Austriju, Mađarsku, Srbiju i Crnu GoruKits Nieuwenkamp izrazio je spremnost da Crnoj Gori pruži svu raspoloživu pomoć u dijelu Zajedničke poljoprivredne politike i još jednom istakao da su vrata ove države uvijek otvorena za bilo koji vid saradnje sa Crnom Gorom.\n“Obostrano je konstatovano da će se međusobna saradnja intenzivirati i da su ovakvi susreti i razgovori odlika prijateljskih zemalja, koje održavaju i unapređuju postojeće dobre odnose”, navode u Ministarstvu.\nTagoviHolandija Milutin Simović Ministrastvo poljoprivrede i ruralnog razvoja\nPrva preduzetnička učionica: Osnovci u Tivtu od malih nogu uče o biznisu\nMorsko dobro podržalo uklanjanje nelegalnih objekata u Krašićima\nMali obalni tradicionalni ribolov odlična šansa za razvoj lokalnih zajednica


Oglasio se Milo Đukanović i poručio da OSTAJE NA VLASTI: Pročitajte njegove reči - Objektiv\nOglasio se Milo Đukanović i poručio da OSTAJE NA VLASTI: Pročitajte njegove reči\n"Ja sam legitimno izabrani predsednik"\n• 12:46 • 25.09.2020. • 25.09.2020.\nPredsednik Crne Gore Milo Đukanović oglasio se nakon prve sednice parlamenta u novom sazivu i pojasnio da su ga “ranije preuzete obaveze” sprečile da joj pristutvuje, ali i da nema nameru da podnosi ostavku.\n“To je ipak samo jedno protokolarno pitanje. Mnogo važnije je to što smo u više navrata ponovili da priznajemo rezultate izbora i da čestitamo pobednicima. Učinićemo sve da transfer vlasti protekne brzo i glatko”, rekao je Đukanović u intervjuu za “Oko Globusa” na portalu Jutarnji.hr.\n“Moju ostavku može tražiti ko god hoće, a mogu sad i ja tražiti njegovu ostavku. Ja sam legitimno izabrani predsednik, vrlo sam ponosan na sve što smo postigli i smatram da treba da nastavim da radim dalje. Ko ne bude želeo da sarađuje, neće ugroziti moje funkcionisanje kao predsednika. Imam određeni kapacitet ustavnih ovlašćenja koji ću koristiti kao i do sada”, rekao je Đukanović.\nPoredeći situaciju sa onom na političkoj sceni Hrvatske gde je na snazi “tvrda kohabitacija”, kako je ocenio premijer Andrej Plenković, Đukanović je rekao da će u Crnoj Gori biti “normalna kohabitacija, barem što se mene tiče”.\nMilo je upravo dobio najjači šamar u Crnoj Gori! Niko nije mogao da veruje da će mu i oni okrenuti leđa\nMilo u PANICI! Đukanović je uradio nešto što 30 godina nije, svi u Crnoj Gori pričaju samo o ovom potezu\n“Izabran je predsednik parlamenta i makar neformalno najavljen kandidat za predsednika vlade. Kažem neformalno, jer sada počinje da teče rok od mesec dana u kojem predsednik države obavlja konsultacije sa liderima političkih partija. Vlada se mora konstituisati u narednih 90 dana”, zaključio je on.\nKrivokapić o velikom podvigu Amfilohija: Njegova žrtva je KRAJNJI ZALOG za izmirenje Crne Gore\nCRNI BILANS razornog zemljotresa: U Turskoj i Grčkoj poginulo najmanje 26 ljudi, povređeno više od 800\nReči oca Gojka Perovića ODZVANJAJU Cetinjem: “Mitropolit je dočekao da izvede svoj narod iz ROPSTVA”\nNešto čudno se dešava u Teksasu: Glasalo više od 85 miliona Amerikanaca, Tramp ima razlog za brigu


GDF: Vučić je dosledno antievropski opredeljen – SLOBODNA VOJVODINA\n“Na Dan pobede dodeljuje orden Peteru Handkeu”\nPredsednik Građanskog demokratskog foruma (GDF) Zoran Vuletić optužio je predsednika Srbije Aleksandra Vučića da se samo deklarativno zalaže da Srbija postane deo Evropske unije, dok istovremeno svakodnevno pokazuje svoju “antievropsku doslednost”.\n“Danas je Dan pobede i Dan Evrope. Predsednik Vučić kaže da je EU naša kuća. GDF bi taj stav rado pozdravio da ta Vučićeva izjava ne traje koliko i svečani prijem Delegacije EU u Srbiji”, naveo je Vuletić u saopštenju za javnost.\nPrema njegovim rečima, Vučićeva odluka da ne prisustvuje paradi u Moskvi i da na Dan Evrope postupi potpuno antievropski jeste samo potvrda njegove vizije o “bezgrešnoj” Srbiji iz devedesetih godina 20. veka i o neprihvatanju da se suočimo sa zločinima učinjenim u ime Srbije.\n“Ovaj pisac je prema mnogim kritičarima i germanistima zaslužio Nobelovu nagradu za književnost, ali njegova angažovanost u prikazivanju i relatizovanju srpske strane u ratu u Bosni nesumnjivo nije u skladu sa evropskim vrednostima za koje bi Vučić trebalo da se zalaže, a nije ni u skladu sa izjavom datoj na prijemu kod gospodina Fabricija, predstavnika EU u Srbiji”, naveo je Vuletić.\nVuletić je upitao i da prećutno odobravanje dodele ordena Handkeu od strane dela opozicionih partija, baš kao i svojevremena prećutna saglasnost sa Vučićevom čestitkom Handkeu prilikom dodele Nobelove nagrade rečima “sada Srbija ima dva Nobelovca”, predstavlja znak tihog slaganja sa odbranom poražene srpske politike devedesetih.\n“Tragično bi bilo da nam se na izborima sledeće godine ponovo dogodi Vučić ili Vučić u novom pojavnom obliku”, kazao je Vuletić.\nRelated Topics:Aleksandar Vučićevrointegracijegdf


Vučić uputio saučešće predsedniku Šri Lanke - Politika - Dnevni list Danas\nPočetna » Politika » Vučić uputio saučešće predsedniku Šri Lanke\nPredsednik Srbije Aleksandar Vučić uputio je saučešće predsedniku Demokratske Socijalističke Republike Šri Lanka Maitripali Siriseni, povodom žrtava u seriji napada na crkve i hotele u toj zemlji.\n1Piše: Beta 21. aprila 2019. 13.27 Izmenjeno: 24. aprila 2019. 04.04\n„Primite moje iskreno saučešće povodom nemilosrdnih bombaških napada u kojima je stradalo mnogo ljudi. Duboko smo ožalošćeni što su meta bile katoličke crkve i vernici i to na Uskrs, dan koji treba da donese mir i radost. Ovi zastrašujući akti pokazuju da terorizam ne poštuje ni svetinje, niti ljudske vrednosti“, naveo je Vučić u pismu.\nOn je istakao da „moramo da budemo snažniji nego ikad pred izazovima i okrutnošću zla koje ne preza ni pred čim da bi vladao strahom“.\nAleksandar Vučić, saucesce, sri lankaBeograd\nA predsednik Šri Lanke može komotno da uputi saučešće narodu Srbije.


Ove SKI SEZONE OC JAHORINA očekuje 300.000 skijaša – Plodna Zemlja\nNa Jahorini je održan sastanak rukovodstva Olimpijskog centra Jahorina i srpskog člana predsedništva Bosne i Hercegovine Milorada Dodika. Nakon sastanka na kojem su predstavljene sve investicije koje su u finalnoj fazi i zahvaljujući kojima će Jahorina novu zimsku sezonu dočekati kao lider i broj 1 zimsku turistički centar u celom regionu održana je konferencija za medije.\nTim povodom, predsednik nadzornog odbora Olimpijskog centra, Nedeljko Elek rekao je :\n“Na Jahorini je bilo 80.000 hiljada skijaša po sezoni a ove godine očekujemo 300.000 skijaša. Sa investicijama smo ove godine podigli kapacitet preko 50% na našoj planini. Ulaganjem Vlade RS smo stvorili jedan od najmodernijih i najboljih ski centara. Ovde na Jahorini smo stvorili i jednu investicionu destinaciju. U ovom trenutku se na Jahorinu ulaže milijarda KM što privatnih investicija što državnih preko Vlade RS. Ono na šta smo najviše ponosni je da je Vlada RS odlučila da ulaže u smeštajne kapacitete, renoviranje hotela Partizan, čime će u vlasništvu Vlade biti hiljadu kreveta koji će da zaposli još dodatno 150 ljudi. Ovim putem želim da se zahvalim gospodinu Dodiku, Vladi RS, resornom ministru i svim ljudima koji su pomogli da zaista napravimo ovo investiciono čudo.“\nTim povodom direktor Olimpijskog centra Jahorina, Dejan Ljevnaić rekao je:\n“Izuzetna čast nam je ugostiti gospodina Dodika uz čiju smo nesebičnu podršku uspeli ostvariti mnogobrojne uspehe na Jahorini. Održali smo jedan radni sastanak na kome smo ga informisali o radovima i planovima. Iako smo mnogo toga uradili i dokazali da su investicije na Jahorini pažljivo i ispravno odabrane kao i da se njima dobro upravlja, smatram da nas najveći uspeh tek čeka.“\nLjevnaić je dodao da je Jahorina trenutno drugo najveće gradilište u regionu, odmah iza Beograda na vodi:\n“Konkretno, trenutno radimo na izgradnji čak 5 novih instalacija koje će kapacitet skijališta povećati za duplo, za čak 9.500 skijaša na sat. Radimo na izgradnji 5 novih žičara od kojih je najveća investicija kabinska gondola Poljice sa svetlosnim efektima i moderno dizajniranim stanicama I kabinama, zatim šestosed Rajska dolina koji je već testiran i gotovo spreman, šestosed Trnovo, sidro Javor i lift Spust koji su smešteni u Rajskoj dolini. Potom, novih 7 km sistema za osnežavanje, proširenju Olimpijskog bara, rasveti staze Novak Đokovic, remontu dvoseda Ogorjelica, izgradili smo zip line i ambijentalo uređujemo gornji dio planine. Ski opening je zakazan za 2. decembar kada ćemo organizovati Manifestaciju Ćevap fest uz koncerte Tonija Cetinskog, Harisa Džinovića i Saše Matića.“\n„Uspeh Jahorine tangira i sve u okruženju i možemo Jahorinu posmatrati kao jedan veliki zamajac koji pokreće privredu. Zahvaljujući Vladi RS i gospodinu Dodiku koji su verovali u investicije na Jahorini možemo reći da se pored svih naših projekata na Jahorini gradi 250.000 m2 , što je milijarda KM privatnog kapitala koji se trenutno ulaže u real estate. Interesovanje investitora je ogromno što dokazuje i cena zemljišta na Jahorini koja je u odnosu na period od prije 4 godine povećana za 12 puta. Želim građanima da postavim pitanje i da se svi zapitamo šta bi se desilo da Vlada RS nije odlučila da investira kada je Olimpijski centar Jahorina bio u izuzetno lošem stanju!?“, dodao je Ljevnaić.\nSrpski član presedništva BIH, Milorad Dodik rekao je da su ovo sastanci koji se održavaju u kontinuitetu:\n“Vršimo reviziju onoga šta smo uradili i probleme gdje se određene stvari zaustavljaju i pokšavamo dati odgovore na to kako dinamički ići dalje. Sada je veoma jasno da kapacitet same Jahorine, ono što se ovde gradi i ono što ona treba da bude u projekcijama koje smo postavili ne mogu da prate kapaciteti lokalnih zajednica u pogledu uređenja, od regulacionih i drugih planova. I ono što treba učiniti ovde je da se Jahorina proglasi nacionalnim parkom i da se donese poseban zakon o tome. Zakon u pogledu zaštite i na kraju krajeva propiše upravljanje svim funkcijama koje su neophodne i koje su apsolutno na daleko većem standardu. U svim našim strateškim planovima Jahorina je naš najveći poslovni poduhvat u ovom delu. Jahorina mora da bude prioritet a taj prioritet se može ostavriti samo donošenjem posebnog zakona i založićemo se da to bude što pre učinjeno. Sama činjenica da se gradi 250.000 m2 raznog smeštajnog kapaciteta govori o interesu koji ne sme da stane ali isto tako ne sme da napravi od Jahorine haos.“\n„Mi želimo da ovde skijaši dolaze sa raznih destinacija i da putnički saobraćaj bude gotovo izbačen iz upotrebe, a to ćemo rešiti izgradnjom Gondole sa Pala a potom i iz Istočnog Sarajeva. Jahorina treba da ostane biser koji neće biti srknavljen gužvama i parkiranim automobilima. Jahorina je centar visokog turizma, ovo nije priča koja može biti dovedena u pitanje.“\nTagoviDejan Ljevnajić Miodrag Dodik OC Jahorina\nOLIMPIJSKI CENTAR JAHORINA promoviše zimsku sezonu u Podgorici 29. i 30. oktobra u TC Delta


Musli: "Dule će složiti kockice" - Sportske.net\nTalentovani Dejan Musli odlučio je da nastavi karijeru u Partizanu sa kojim je potpisao dvogodišnji ugovor sa mogućnošću produžetka na još jednu godinu.\nOn se odrekao mogućnosti da se bori za mesto u timu Kahe Laboral, sa kojom je raskinuo ugovor da bi se pridružio crno-belima, jer veruje da će u Partizanu dobiti neophodan prostor za dodatni napredak.\n"Finansije nisu igrale ulogu, već želja da odem u klub klub koji će mi dati prostor, što Partizan sigurno jeste" rekao je Musli.\nPartizan je ovoga leta ostao bez Petra Božića, Dušana Kecmana i Raška Katića pa će u narednoj sezoni crno-beli biti dosta "mlađi" nego ranijih godina.\n"U ekipi su mahom u momci koji su moja generacija, ili godinu-dve stariji, odnosno mlađi. Ne sumnjam da će trener Vujošević sve složiti kako treba. Čast mi je da radim sa njim, poznato je koliko je dobar trener. Na meni je da se dokažem. Naravno, i igranje za Partizan je velika privilegija" rekao je Musli komentarišući trenutnu situaciju u svom novom klubu.\nMusli igra na poziciji centra i u dosadašnjem toku karijere nastupao je za FMP, Kahu Laboral, Montegranaro, Fuenlabradu i Mega Vizuru.


Ponovo radi pauk | VAmedia - info portal Ponovo radi pauk\n11/04/2022 11/04/2022 4 коментара на Ponovo radi pauk\nOd prošle nedelje u Valjevu ponovo radi pauk. Za uklanjanje vozila i mandatnu kaznu, gradjanin koji je nepropisno parkiran moraće da izdvoji i do 10 000 dinara u zavisnosti od dužine „ležarine“ vozila u autobazi.\nVozilo pauk u Valjevu je radilo sve do januara 2017 kada je prestalo sa radom. Razlog prestanka bio je gubitak koji je ovo vozilo ostvarivalo u radu, a koji se kretao do 2 miliona dinara. Ipak po zahtevu valjevske policije , vozilo je sada ponovo aktivirano.\nVozilo pauk , vlasništvo je JKP Vidrak ipak ovo preduzeće nema mogućnost samostalnog izdavanja naloga za uklanjaje vozila već to može činiti isključivo po nalogu saobraćajne policije, komunalne policije i inspekcije.\nU toku današnjeg dana biće održan još jedan sastanak izmedju Vidaka i Policijske uprave u Valjevu na kom će biti precizirani još neki detalji u vezi rada ovog vozila , a cene su već poznate.\nKako saznajemo u JKP Vidrak uklanjanje nepropisno parkiranog vozila naplaćuje se po ceni od 5 110 dinara dok je pokušaj uklanjanja 1456 dinara. Obe cene su sa PDV-om , a pokušajem se smatra slučaj kada se u trenutku uklanjanja pojavi vlasnik vozila .\nOdneto vozilo potom se smešta u autobazu Vidraka gde se ležarina naplaćuje 728 dinara po danu.\nKako se u vozilu nalazi i saobraćajni policajac , vlasniku vozila biće izrečena i mandantna kazna u iznosu od 5000 dinara koja ukoliko se plati u roku od osam dana iznosi 2500 dinara.\nU Valjevu trenutno postoji 1905 parking mesta, ali se i ovaj broj pokazao kao nedovoljan.\n4 comments on “Ponovo radi pauk”\nNušić 11/04/2022 at 10:04\nKako je moguće da je pauk donosio gubitke? Da li to znači da se svi vozači u Valjevu parkiraju propisno i da nema potrebe za paukom? Neverovatno!\nDoki 11/04/2022 at 11:43\nObzirom da je dobar deo motorizovanih građana Valjeva prepoznatljiv po svojoj bahatosti,\njer svoja vozila parkira na zelenim površinama( jer su sve ostale betonske i asfaltirane površine iscrtane parking mestima,\nna kojima JKP Vidrak ostvaruje PARAZITSKE PRIHODE) , koje nemilosrdno uništavaju!\nOd kako je oformljen Javni parking između Valjevskih sudova, ”Dunav osiguranja” i stambenih zgrada, svakodnevno je\nprisutna slika NEPROPISNO parkiranih vozila na zelenim površinama(bivšim, jer su pretvorene u oranicu od utabanih\ntragova automobilskih guma), ili su parkirani delimično na dolaznim i odlaznim putevima tog Javnog parkinga, ali sa potpunom\nBLOKADOM postojećih staza za prolaz pešaka na pravcu: ”Dunav osiguranje” – Picerija ”La Pjaca’, i obratno !\nZbog tog haosa na ovom Javnom parkingu, podnošene su prijave Kominalnoj inspekciji, ito više puta, ali, oni su se oglavnom\npravili ”mutavi”, naročito kada je hladno ili kišovito vreme, jer kako izaći iz klimatizovane kancelarije na intervenciju!\nPodnošene su prijave i Komunalnoj miliciji i Saobraćajnoj policiji, ali, avaj, oni kažu da nisu NADLEŽNI za te prekršaje!?\nCenim, kad bi Komunalna inspekcija odgovorno postupala, i svaki dan izdavala naloge za angažovanje ”Pauka”, za mesec dana bi na ovom Javnom parkingu JKP Vidrak ostvarivao prihode taman da podmiri isplatu plata svom Menadžmentu!\nReda jedino može biti kad Srbina udariš po džepu, odavno dokazano pravilo!\nE, pa, izvolite gospodo komunalni inspektori , bar jednom dnevno izvršite kontrolu stanja na ovom veoma frekventnom Javnom parkingu! Biće posla ”preko glave” za ”PAUKA”, videćete !\nPaukkkk 11/04/2022 at 14:29\nPauk u gubitku,dobra priča da preuzme privatna firma za nošenje vozila.Deset vozila dnevno,puta trista dana,lepa milionska cifra.\nVlada 11/04/2022 at 22:12\nMolim dežurne ekipe sa PAUK-om , da dodju kod prvog solitera, pored restorana, da vide šta je bahato parkiranje, i da odnesu vozila.


Protivljenje američkoj vladi na visokom nivou u Zapadnoj Evropi\nAnti-američka osećanja, koja su se pojavila širom Evrope zbog Amerikancima predvodjenog rata u Iraku, neznatno su opala, ali su još uvek snažna. Protivljenje američkoj vladi je na visokom nivou u Zapadnoj Evropi. Većina Francuza, Nemaca i Španaca kaže da ne veruju Americi, da ne vole predsednika Buša i da žele labavije trans-atlansko savezništvo. To su rezultati najnovije ankete o globalnom stavu prema Sjedinjenim Državama, koju je sproveo istraživački centar Pju. Anketa je sprovedena u šest evropskih zemalja: Britaniji, Francuskoj, Nemačkoj, Holandiji, Poljskoj i Španiji. Samo u Britaniji i Poljskoj je većina ispitanika imala pozitivno mišljenje o Sjedinjenim Državama. Predstavnik Stejt Departmenta Adam Ereli rekao je da je svestan tog problema:\n”Znamo da je pred nama izazov u vezi sa javnom diplomatijom i da on nije mali. Otvoreno govorimo šta mislimo, u šta verujemo, za šta se zalažemo i pokušavamo da to objasnimo i iznesemo argumentaciju povodom naših akcija i uverenja.“\nNova anketa centra Pju ukazuje da su u Francuskoj i Nemačkoj, koje su se oštro protivile iračkom ratu, kao i u Španiji koja je povukla svoje trupe iz Iraka nakon terorističkih napada u Madridu prošle godine, anti-američka osećanja neznatno opala u poredjenju sa ranijom godinom. Profesor Džerom Šeridan, stručnjak za Transatlantski odnose i direktor Briselskog centra Američkog univerziteta, kaže da su anti-američka osećanja ukorenjena, ali da to ne znači da se ne mogu promeniti. On smatra da Evropljani imaju generalni strah od Sjedinjenih Država.\n”Taj strah proističe iz sveobuhvatne vojne superiornosti Sjedinjenih Država i volje da se ona upotrebi u svetu, što plaši Evropljane. Postoji mišljenje da je Amerika prilično nesmotrena u načinu na koji koristi svoju vojnu moć. Većina Evropljana koje sam sreo misli da je rat u Iraku učino svet manje bezbednim. Oni smatraju da Amerika podstiče stvaranje sledeće generacije terorista koja će njima naneti štetu i da Amerika koristi vojnu moć ne razmišljajući o posledicama na druge ljude i ostatak sveta.“\nU zapadnoevropskim državama saveznicima Amerike predsednik Buš se navodi kao najsnažniji faktor mržnje prema Americi. Na primer u Španiji, 76 posto ispitanika kaže da je predsednik Buš glavni razlog za anti-američka osećanja, u poredjenju sa 65 posto u Nemačkoj i 63 posto u Francuskoj. Velika većina ispitanika u svim zapadno evropskim zemljama osim u Poljskoj, kažu da ih je ponovni izbor predsednika Buša naveo da još više zamrze Sjedinjene Države. Profesor Šeridan kaže da je to dovelo do kidanja veza izmedju Evropljana i Amerikanaca.\n”Ovi izbori su na neki način podvukli popularnost predsednika Buša u Sjedinjenim Državama i stoga mislim da se u Evropi javilo gledište da Amerikanci njega žele za predsednika i da to onda održava način na koji oni razmišljaju o svetu... Evropljani potom pomisle ”možda ne razumemo Amerikance kao što smo ih nekada razumeli, ili smo mislili da ih razumemo.“\nVećina Evropljana još uvek voli Amerikance kao narod, ali evropske ankete sprovedene nakon Bušovog re-izbora ukazuju da Evropljani počinju da sumnjaju da li još uvek gaje iste suštinske vrednosti kao Amerikanci. Oni nisu samo zabrinuti zbog onoga što vide kao jednostranu upotrebu sile od strane Vašingtona, već i zbog toga što se SAD, po njihovom mišljenju, nedovoljno bore protiv globalnog zagrevanja, i zbog činjenice da tolerišu smrtnu kaznu.\nPredstavnik Stejt Departmenta Adam Ereli je izjavio da njegova vlada pokušava da sluša šta narodi drugih zemalja misle o Sjedinjenim Državama i njihovoj politici i da želi da odgovori na njihove zabrinutosti. Medjutim, većina Evropljana, uključujući Britance i Poljake, i dalje veruje da spoljna politika Sjedinjenih Država ne uzima njihove interese u obzir. Većina anketiranih zapadnih Evropljana izražava želju da njihove vlade usvoje politiku veće nezavisnosti od Sjedinjenih Država na bezbednosnom i diplomatskom planu.\nRat u Iraku je i dalje nepopularan koliko je bio 2003. i 2004. godine i većina anketiranih dovodi u pitanje gledište predsednika Buša da je svet bezbedniji bez iračkog diktatora Sadama Huseina. Medjutim, većina ispitanika u svim zemljama osim Španije, a posebno u Poljskoj i Holandiji, i dalje podržava Amerikancima predvodjenu kampanju protiv terorizma.


RTCG - Radio Televizija Crne Gore - Nacionalni javni servis :: Ekonomija :: Uspješno rješavamo izazov javnog duga\nMARKOVIĆ - LAJTL 20. 04. 2018. 19:45 >> 19:39 1\nMARKOVIĆ - LAJTL\nUspješno rješavamo izazov javnog duga\nEkonomski rast, poboljšanje kreditnog rejtinga i emitovanje euroobveznica po do sada najpovoljnijim uslovima potvrđuju da Vlada uspješno na srednji rok rješava izazov javnog duga, ocijenio je premijer Duško Marković.\nOn je danas, povodom obilježavanja jubilarnih 90 godina Privredne komore Crne Gore (PKCG), primio predsjednika Komore Vlastimira Golubovića, predsjednika Udruženja evropskih komora za trgovinu i industriju (EUROCHAMBRES) Kristofa Lajtla i predstavnike privrednih komora država regiona.\nKako je saopšteno iz Vlade, Marković se zahvalio predstavnicima evropskih komora na posjeti Crnoj Gori, navodeći da je devedesetogodišnjica PKCG značajan jubilej za cijelu državu.\nNavodi se da je Marković upoznao goste sa odličnim ekonomskim rezultatima Vlade u prošloj i na početku ove godine, konstatujući da svi relevantni pokazatelji ukazuju da Crna Gora napreduje na putu dostizanja evropskog standarda života.\n"Ekonomski rast, poboljšanje kreditnog rejtinga i emitovanje euroobveznica po do sada najpovoljnijim uslovima potvrđuju da uspješno na srednji rok rješavamo izazov javnog duga", kazao je Marković.\nOn je rekao da je Vlada već na početku mandata napravila snažan iskorak potpuno se otvorivši prema poslovnoj zajednici i privredi sa kojom njeguje partnerski odnos koji podrazumijeva pažljivo analiziranje sugestija i ideje poslovne zajednice.\nLajtl je, u svojstvu čelnika EUROCHAMBRES-a - evropske mreže od 2000 regionalnih i lokalnih komora, čestitao Markoviću na napretku Crne Gore u evropskim i evroatlantskim integracijama, ocijenivši da ti procesi direktno pospješuju privredu i snaže poslovni ambijent.\n"Vaša zemlja je već sada u potpunosti integrisana u evropsku poslovnu zajednicu", rekao je Lajtl.\nGolubović je ocijenio da je Crna Gora već napravila ogroman napredak u vidljivosti svoje Privredne komore i njenom partnerstvu sa Vladom što je, kako je naveo, Udruženje evropskih komora za trgovinu i industriju prepoznalo kao prioritet.\nPredsjednici privrednih komora Srbije i Makedonije Marko Čadež i Branko Azeski zahvalili su se Markoviću na podršci regionalnim projektima u okviru Berlinskog procesa.\nAzeski je, kako je saopšteno iz Vlade, kazao da su u Markoviću "konačno dobili saveznika među političarima na Balkanu".\n"Rejting Crne Gore raste sigurno, jer je on odlučan da napravi nešto za svoju državu, ali i region u cjelini. Ohrabruje me to kao privrednika, to privrednici vide i pozdravljaju", rekao je Azeski.\nDuško Marković Privredna komora Crne Gore\nZimska sezona biće bolja od prethodnih


Naselje Panjevac dobija prvu asfaltiranu ulicu - KruševacGrad\nKanicova ulica u naselju Panjevac biće presvučena asfaltom u narednih desetak dana, čime će meštani ovog naseljenog mesta u „Ujedinjenim nacijama“ dobiti prvu asfaltiranu ulicu. Za ovu investiciju iz budžeta Grada izdvojeno je 4,2 miliona dinara\n– Ulica je u potpunosti komunalno opremljena i što se tiče vode i kanalizacije i gasa i predstoji samo stavljanje asflata, što se očekuje u narednih desetak dana. Za asfaltiranje Kanicove ulice u dužini od 300 metara, iz budžeta Grada izdvojeno je oko 4,2 miliona dinara– kazala je gradonačelnica Jasmina Palurović koja je sa saradnicima danas obišla radove u naselju Panjevac.\nPalurovićka je podsetila da se na asfaltiranje Kanicove ulice čekalo dosta dugo, dodajući da je naredna koja će se raditi ulica Isidore Sekulić koja je paralelna sa ovom i gde je takođe prošla gasna mreža. Istakla je i to da će se infrastrukturnim radovima u gradu, planiranim za ovu godinu , nastaviti sve dok vremenske prilike to budu dozvoljavale.\nPredsednik mesnog odbora SNS u naselju UN, Zoran Jeftić, zahvalio se građana na tome što su, kako je kazao, imali strpljenja da sačekaju asfatiranje ove ulice. Posetio je i na to da u naselju postoji 20-tak manjih i pet većih ulica.\n– Ovo je tek početak, u planu je prelaz preko Garskog potoka, te uređenje ulica nakon radova koji su prethodili. Nadamo se da i da će sledeće godine biti započeta i izgradnja gasne kotlarnice za potrebe samog naselja– rekao je on, dodajući i to da su se meštani naseljenog mesta više puta do sada obraćali Elektroprivredi sa zahtevom da se izmeste dalekovodi koji su postavljeni u ovom naseljenom mestu, te da postoje obećanja da će ovaj problem biti rešen.\nNaselje Panjevac ima blizu 350 domaćinstava i oko 1.400 stanovnika. U naselju ima i 70-tak romskih kuća u kojima, prema procenama poznavalaca prilika na terenu, živi između 250 i 300 ljudi. Dugogodišnji problem sa kanalizacijom u romskom delu naselja u potpunosti će biti rešena sa završetkom radova na asfaltiranju Kanicove ulice.\n27.07.2021 0 694\n23. septembra 2021., 23:12


Održan godišnji sastanak projekta RETHINK – CPN\nOdržan godišnji sastanak projekta RETHINK\n24.02.2020 28.02.2020 | Aktivnosti\nU februaru je održan sastanak partnera u okviru projekta RETHINK.\nPolovinom februara u Bristolu, Velika Britanija, održan je godišnji sastanak evropskog projekta RETHINK na kome je prisustvovala i predstavnica Centra za promociju nauke kao jednog od partnera. U izvanrednom prostoru međunarodnog umetničkog centra Arnolfini u samom centru Bristola partneri su predstavili rezultate uzajamne sradnje tokom prve godine projekta. Došlo se do izuzetno zanimljivih podataka kroz procese mapiranja, anketiranja i intervuja koji su pokazali da je naučna komunikacija, koja je i glavni fokus ovog projekta, zajednička paradigma širom Evrope. Kao jedan od najvećih izazova sa kojim se susreće je pojam vremena, i kao lični i kao društveni doživljaj, tačnije hronični nedostatak sa jedne strane i njegova pojavnost kao resursa koji dramatično raste u doba digitalizacije, sa druge.\nKroz prizmu jedne od najaktuelnijih globalnih tema u ovom trenutku, klimatskih promena, partneri na projektu RETHINK pokušali su da iz različitih uglova sagledaju ulogu naučne komunikacije u društvu i za društvo i preciznije odrede njene aktere. Tokom intenzivnog dvodnevnog sastanka mogli su se čuti primeri dobrih praksi i rezultati sprovedenih istraživanja u okviru projekta kao i prezentacije izveštaja koji otkrivaju da je naučna komunikacija izuzetno složena i živa.\nU nastavku ovog kreativnog susreta ramatrani su kriterijumi i koncepti, i planirani metodologija i zadaci koji će se odvijati u realizaciji naredne faze projekta.\nPozivamo vas da posetite RETHINK stranicu i saznate više o ovom zanimljivom projektu.